pli: Vasabhattheragāthā


nikaya: thag

layer: root

title_pli: Theragāthā 2.10 Dukanipāta

pli: “Pubbe hanati attānaṁ,


pli: pacchā hanati so pare;


pli: Suhataṁ hanti attānaṁ,


pli: vītaṁseneva pakkhimā.


pli: Na brāhmaṇo bahivaṇṇo,


pli: anto vaṇṇo hi brāhmaṇo;


pli: Yasmiṁ pāpāni kammāni,


pli: sa ve kaṇho sujampatī”ti.


pli: … Vasabho thero …


pli: vaggo paṭhamo.


pli: Tassuddānaṁ


pli: Uttaro ceva piṇḍolo,


pli: valliyo tīriyo isi;


pli: Ajino ca meḷajino,


pli: rādho surādho gotamo;


pli: Vasabhena ime honti,


pli: dasa therā mahiddhikāti.


title_pli: Theragāthā 2.11 Dukanipāta

pli: Theragāthā 2.11


pli: Dukanipāta


pli: Dutiyavagga


pli: Mahācundattheragāthā


pli: “Sussūsā sutavaddhanī,


pli: sutaṁ paññāya vaddhanaṁ;


pli: Paññāya atthaṁ jānāti,


pli: ñāto attho sukhāvaho.


pli: Sevetha pantāni senāsanāni,


pli: Careyya saṁyojanavippamokkhaṁ;


pli: Sace ratiṁ nādhigaccheyya tattha,


pli: Saṅghe vase rakkhitatto satimā”ti.


pli: … Mahācundo thero ….


title_pli: Theragāthā 2.12 Dukanipāta

pli: Theragāthā 2.12


pli: Jotidāsattheragāthā


pli: “Ye kho te veṭhamissena,


pli: nānattena ca kammunā;


pli: Manusse uparundhanti,


pli: pharusūpakkamā janā;


pli: Tepi tattheva kīranti,


pli: na hi kammaṁ panassati.


pli: Yaṁ karoti naro kammaṁ,


pli: Kalyāṇaṁ yadi pāpakaṁ;


pli: Tassa tasseva dāyādo,


pli: Yaṁ yaṁ kammaṁ pakubbatī”ti.


pli: … Jotidāso thero ….


title_pli: Theragāthā 2.13 Dukanipāta

pli: Theragāthā 2.13


pli: Dukanipāta


pli: Dutiyavagga


pli: Heraññakānittheragāthā


pli: “Accayanti ahorattā,


pli: jīvitaṁ uparujjhati;


pli: Āyu khīyati maccānaṁ,


pli: kunnadīnaṁva odakaṁ.


pli: Atha pāpāni kammāni,


pli: karaṁ bālo na bujjhati;


pli: Pacchāssa kaṭukaṁ hoti,


pli: vipāko hissa pāpako”ti.


pli: … Heraññakānitthero ….


title_pli: Theragāthā 2.14 Dukanipāta

pli: Theragāthā 2.14


pli: Somamittattheragāthā


pli: “Parittaṁ dārumāruyha,


pli: yathā sīde mahaṇṇave;


pli: Evaṁ kusītamāgamma,


pli: sādhujīvīpi sīdati;


pli: Tasmā taṁ parivajjeyya,


pli: kusītaṁ hīnavīriyaṁ.


pli: Pavivittehi ariyehi,


pli: pahitattehi jhāyibhi;


pli: Niccaṁ āraddhavīriyehi,


pli: paṇḍitehi sahāvase”ti.


pli: … Somamitto thero ….


title_pli: Theragāthā 2.15 Dukanipāta

pli: Theragāthā 2.15


pli: Dukanipāta


pli: Dutiyavagga


pli: Sabbamittattheragāthā


pli: “Jano janamhi sambaddho,


pli: janamevassito jano;


pli: Jano janena heṭhīyati,


pli: heṭheti ca jano janaṁ.


pli: Ko hi tassa janenattho,


pli: janena janitena vā;


pli: Janaṁ ohāya gacchaṁ taṁ,


pli: heṭhayitvā bahuṁ janan”ti.


pli: … Sabbamitto thero ….


title_pli: Theragāthā 2.16 Dukanipāta

pli: Theragāthā 2.16


pli: Mahākāḷattheragāthā


pli: “Kāḷī itthī brahatī dhaṅkarūpā,


pli: Satthiñca bhetvā aparañca satthiṁ;


pli: Bāhañca bhetvā aparañca bāhaṁ,


pli: Sīsañca bhetvā dadhithālakaṁva;


pli: Esā nisinnā abhisandahitvā.


pli: Yo ve avidvā upadhiṁ karoti,


pli: Punappunaṁ dukkhamupeti mando;


pli: Tasmā pajānaṁ upadhiṁ na kayirā,


pli: Māhaṁ puna bhinnasiro sayissan”ti.


pli: … Mahākāḷo thero ….


title_pli: Theragāthā 2.17 Dukanipāta

pli: Theragāthā 2.17


pli: Dukanipāta


pli: Dutiyavagga


pli: Tissattheragāthā


pli: “Bahū sapatte labhati,


pli: muṇḍo saṅghāṭipāruto;


pli: Lābhī annassa pānassa,


pli: vatthassa sayanassa ca.


pli: Etamādīnavaṁ ñatvā,


pli: sakkāresu mahabbhayaṁ;


pli: Appalābho anavassuto,


pli: sato bhikkhu paribbaje”ti.


pli: … Tisso thero ….


title_pli: Theragāthā 2.18 Dukanipāta

pli: Theragāthā 2.18


pli: Kimilattheragāthā


pli: “Pācīnavaṁsadāyamhi,


pli: sakyaputtā sahāyakā;


pli: Pahāyānappake bhoge,


pli: uñchāpattāgate ratā.


pli: Āraddhavīriyā pahitattā,


pli: Niccaṁ daḷhaparakkamā;


pli: Ramanti dhammaratiyā,


pli: Hitvāna lokiyaṁ ratin”ti.


pli: … Kimilo thero ….


title_pli: Theragāthā 2.19 Dukanipāta

pli: Theragāthā 2.19


pli: Dukanipāta


pli: Dutiyavagga


pli: Nandattheragāthā


pli: “Ayoniso manasikārā,


pli: maṇḍanaṁ anuyuñjisaṁ;


pli: Uddhato capalo cāsiṁ,


pli: kāmarāgena aṭṭito.


pli: Upāyakusalenāhaṁ,


pli: buddhenādiccabandhunā;


pli: Yoniso paṭipajjitvā,


pli: bhave cittaṁ udabbahin”ti.


pli: … Nando thero ….


title_pli: Theragāthā 2.2 Dukanipāta

pli: Theragāthā 2.2


pli: Paṭhamavagga


pli: Piṇḍolabhāradvājattheragāthā


pli: “Nayidaṁ anayena jīvitaṁ,


pli: Nāhāro hadayassa santiko;


pli: Āhāraṭṭhitiko samussayo,


pli: Iti disvāna carāmi esanaṁ.


pli: Paṅkoti hi naṁ pavedayuṁ,


pli: Yāyaṁ vandanapūjanā kulesu;


pli: Sukhumaṁ sallaṁ durubbahaṁ,


pli: Sakkāro kāpurisena dujjaho”ti.


pli: Itthaṁ sudaṁ āyasmā piṇḍolabhāradvājo thero gāthāyo abhāsitthāti.


title_pli: Theragāthā 2.20 Dukanipāta

pli: Theragāthā 2.20


pli: Dukanipāta


pli: Dutiyavagga


pli: Sirimattheragāthā


pli: “Pare ca naṁ pasaṁsanti,


pli: attā ce asamāhito;


pli: Moghaṁ pare pasaṁsanti,


pli: attā hi asamāhito.


pli: Pare ca naṁ garahanti,


pli: attā ce susamāhito;


pli: Moghaṁ pare garahanti,


pli: attā hi susamāhito”ti.


pli: … Sirimā thero ….


pli: vaggo dutiyo.


pli: Tassuddānaṁ


pli: Cundo ca jotidāso ca,


pli: thero heraññakāni ca;


pli: Somamitto sabbamitto,


pli: kāḷo tisso ca kimilo;


pli: Nando ca sirimā ceva,


pli: dasa therā mahiddhikāti.


title_pli: Theragāthā 2.21 Dukanipāta

pli: Theragāthā 2.21


pli: Dukanipāta


pli: Tatiyavagga


pli: Uttarattheragāthā


pli: “Khandhā mayā pariññātā,


pli: taṇhā me susamūhatā;


pli: Bhāvitā mama bojjhaṅgā,


pli: patto me āsavakkhayo.


pli: Sohaṁ khandhe pariññāya,


pli: abbahitvāna jāliniṁ;


pli: Bhāvayitvāna bojjhaṅge,


pli: nibbāyissaṁ anāsavo”ti.


pli: … Uttaro thero ….


title_pli: Theragāthā 2.22 Dukanipāta

pli: Theragāthā 2.22


pli: Bhaddajittheragāthā


pli: “Panādo nāma so rājā,


pli: yassa yūpo suvaṇṇayo;


pli: Tiriyaṁ soḷasubbedho,


pli: ubbhamāhu sahassadhā.


pli: Sahassakaṇḍo satageṇḍu,


pli: dhajālu haritāmayo;


pli: Anaccuṁ tattha gandhabbā,


pli: chasahassāni sattadhā”ti.


pli: … Bhaddajitthero ….


title_pli: Theragāthā 2.23 Dukanipāta

pli: Theragāthā 2.23


pli: Dukanipāta


pli: Tatiyavagga


pli: Sobhitattheragāthā


pli: “Satimā paññavā bhikkhu,


pli: āraddhabalavīriyo;


pli: Pañca kappasatānāhaṁ,


pli: ekarattiṁ anussariṁ.


pli: Cattāro satipaṭṭhāne,


pli: satta aṭṭha ca bhāvayaṁ;


pli: ekarattiṁ anussarin”ti.


pli: … Sobhito thero ….


title_pli: Theragāthā 2.24 Dukanipāta

pli: Theragāthā 2.24


pli: Valliyattheragāthā


pli: “Yaṁ kiccaṁ daḷhavīriyena,


pli: yaṁ kiccaṁ boddhumicchatā;


pli: Karissaṁ nāvarajjhissaṁ,


pli: passa vīriyaṁ parakkamaṁ.


pli: Tvañca me maggamakkhāhi,


pli: añjasaṁ amatogadhaṁ;


pli: Ahaṁ monena monissaṁ,


pli: gaṅgāsotova sāgaran”ti.


pli: … Valliyo thero ….


title_pli: Theragāthā 2.25 Dukanipāta

pli: Theragāthā 2.25


pli: Dukanipāta


pli: Tatiyavagga


pli: Vītasokattheragāthā


pli: “Kese me olikhissanti,


pli: kappako upasaṅkami;


pli: Tato ādāsamādāya,


pli: sarīraṁ paccavekkhisaṁ.


pli: Tuccho kāyo adissittha,


pli: andhakāro tamo byagā;


pli: Sabbe coḷā samucchinnā,


pli: natthi dāni punabbhavo”ti.


pli: … Vītasoko thero ….


title_pli: Theragāthā 2.26 Dukanipāta

pli: Theragāthā 2.26


pli: Puṇṇamāsattheragāthā


pli: “Pañca nīvaraṇe hitvā,


pli: yogakkhemassa pattiyā;


pli: Dhammādāsaṁ gahetvāna,


pli: ñāṇadassanamattano.


pli: Paccavekkhiṁ imaṁ kāyaṁ,


pli: sabbaṁ santarabāhiraṁ;


pli: Ajjhattañca bahiddhā ca,


pli: tuccho kāyo adissathā”ti.


pli: … Puṇṇamāso thero ….


title_pli: Theragāthā 2.27 Dukanipāta

pli: Theragāthā 2.27


pli: Dukanipāta


pli: Tatiyavagga


pli: Nandakattheragāthā


pli: “Yathāpi bhaddo ājañño,


pli: khalitvā patitiṭṭhati;


pli: Bhiyyo laddhāna saṁvegaṁ,


pli: adīno vahate dhuraṁ.


pli: Evaṁ dassanasampannaṁ,


pli: sammāsambuddhasāvakaṁ;


pli: Ājānīyaṁ maṁ dhāretha,


pli: puttaṁ buddhassa orasan”ti.


pli: … Nandako thero ….


title_pli: Theragāthā 2.28 Dukanipāta

pli: Theragāthā 2.28


pli: Bharatattheragāthā


pli: “Ehi nandaka gacchāma,


pli: upajjhāyassa santikaṁ;


pli: Sīhanādaṁ nadissāma,


pli: buddhaseṭṭhassa sammukhā.


pli: Yāya no anukampāya,


pli: amhe pabbājayī muni;


pli: So no attho anuppatto,


pli: sabbasaṁyojanakkhayo”ti.


pli: … Bharato thero ….


title_pli: Theragāthā 2.29 Dukanipāta

pli: Theragāthā 2.29


pli: Dukanipāta


pli: Tatiyavagga


pli: Bhāradvājattheragāthā


pli: “Nadanti evaṁ sappaññā,


pli: sīhāva girigabbhare;


pli: Vīrā vijitasaṅgāmā,


pli: jetvā māraṁ savāhiniṁ.


pli: Satthā ca pariciṇṇo me,


pli: dhammo saṅgho ca pūjito;


pli: Ahañca vitto sumano,


pli: puttaṁ disvā anāsavan”ti.


pli: … Bhāradvājo thero ….


title_pli: Theragāthā 2.3 Dukanipāta

pli: Theragāthā 2.3


pli: Paṭhamavagga


pli: Valliyattheragāthā


pli: “Makkaṭo pañcadvārāyaṁ,


pli: kuṭikāyaṁ pasakkiya;


pli: Dvārena anupariyeti,


pli: ghaṭṭayanto muhuṁ muhuṁ.


pli: Tiṭṭha makkaṭa mā dhāvi,


pli: na hi te taṁ yathā pure;


pli: Niggahītosi paññāya,


pli: neva dūraṁ gamissatī”ti.


pli: … Valliyo thero ….


title_pli: Theragāthā 2.30 Dukanipāta

pli: Theragāthā 2.30


pli: Dukanipāta


pli: Tatiyavagga


pli: Kaṇhadinnattheragāthā


pli: “Upāsitā sappurisā,


pli: sutā dhammā abhiṇhaso;


pli: Sutvāna paṭipajjissaṁ,


pli: añjasaṁ amatogadhaṁ.


pli: Bhavarāgahatassa me sato,


pli: Bhavarāgo puna me na vijjati;


pli: Na cāhu na ca me bhavissati,


pli: Na ca me etarahi vijjatī”ti.


pli: … Kaṇhadinno thero …


pli: vaggo tatiyo.


pli: Tassuddānaṁ


pli: Uttaro bhaddajitthero,


pli: sobhito valliyo isi;


pli: Vītasoko ca yo thero,


pli: puṇṇamāso ca nandako;


pli: Bharato bhāradvājo ca,


pli: kaṇhadinno mahāmunīti.


title_pli: Theragāthā 2.31 Dukanipāta

pli: Theragāthā 2.31


pli: Dukanipāta


pli: Catutthavagga


pli: Migasirattheragāthā


pli: “Yato ahaṁ pabbajito,


pli: sammāsambuddhasāsane;


pli: Vimuccamāno uggacchiṁ,


pli: kāmadhātuṁ upaccagaṁ.


pli: Brahmuno pekkhamānassa,


pli: tato cittaṁ vimucci me;


pli: Akuppā me vimuttīti,


pli: sabbasaṁyojanakkhayā”ti.


pli: … Migasiro thero ….


title_pli: Theragāthā 2.32 Dukanipāta

pli: Theragāthā 2.32


pli: Sivakattheragāthā


pli: “Aniccāni gahakāni,


pli: tattha tattha punappunaṁ;


pli: Gahakāraṁ gavesanto,


pli: dukkhā jāti punappunaṁ.


pli: Gahakāraka diṭṭhosi,


pli: puna gehaṁ na kāhasi;


pli: Sabbā te phāsukā bhaggā,


pli: thūṇikā ca vidālitā;


pli: Vimariyādikataṁ cittaṁ,


pli: idheva vidhamissatī”ti.


pli: … Sivako thero ….


title_pli: Theragāthā 2.33 Dukanipāta

pli: Theragāthā 2.33


pli: Dukanipāta


pli: Catutthavagga


pli: Upavāṇattheragāthā


pli: “Arahaṁ sugato loke,


pli: vātehābādhiko muni;


pli: Sace uṇhodakaṁ atthi,


pli: munino dehi brāhmaṇa.


pli: Pūjito pūjaneyyānaṁ,


pli: sakkareyyāna sakkato;


pli: Apacitopaceyyānaṁ,


pli: tassa icchāmi hātave”ti.


pli: … Upavāṇo thero ….


title_pli: Theragāthā 2.34 Dukanipāta

pli: Theragāthā 2.34


pli: Isidinnattheragāthā


pli: “Diṭṭhā mayā dhammadharā upāsakā,


pli: Kāmā aniccā iti bhāsamānā;


pli: Sārattarattā maṇikuṇḍalesu,


pli: Puttesu dāresu ca te apekkhā.


pli: Addhā na jānanti yatodha dhammaṁ,


pli: Kāmā aniccā iti cāpi āhu;


pli: Rāgañca tesaṁ na balatthi chettuṁ,


pli: Tasmā sitā puttadāraṁ dhanañcā”ti.


pli: … Isidinno thero ….


title_pli: Theragāthā 2.35 Dukanipāta

pli: Theragāthā 2.35


pli: Dukanipāta


pli: Catutthavagga


pli: Sambulakaccānattheragāthā


pli: “Devo ca vassati, devo ca gaḷagaḷāyati,


pli: Ekako cāhaṁ bherave bile viharāmi;


pli: Tassa mayhaṁ ekakassa bherave bile viharato,


pli: Natthi bhayaṁ vā chambhitattaṁ vā lomahaṁso vā.


pli: Dhammatā mamesā yassa me,


pli: Ekakassa bherave bile;


pli: Viharato natthi bhayaṁ vā,


pli: Chambhitattaṁ vā lomahaṁso vā”ti.


pli: … Sambulakaccāno thero ….


title_pli: Theragāthā 2.36 Dukanipāta

pli: Theragāthā 2.36


pli: Nitakattheragāthā


pli: “Kassa selūpamaṁ cittaṁ,


pli: ṭhitaṁ nānupakampati;


pli: Virattaṁ rajanīyesu,


pli: kuppanīye na kuppati;


pli: Yassevaṁ bhāvitaṁ cittaṁ,


pli: kuto taṁ dukkhamessati.


pli: Mama selūpamaṁ cittaṁ,


pli: Mamevaṁ bhāvitaṁ cittaṁ,


pli: kuto maṁ dukkhamessatī”ti.


pli: … Nitako thero ….


title_pli: Theragāthā 2.37 Dukanipāta

pli: Theragāthā 2.37


pli: Dukanipāta


pli: Catutthavagga


pli: Soṇapoṭiriyattheragāthā


pli: “Na tāva supituṁ hoti,


pli: ratti nakkhattamālinī;


pli: Paṭijaggitumevesā,


pli: ratti hoti vijānatā”.


pli: “Hatthikkhandhāvapatitaṁ,


pli: kuñjaro ce anukkame;


pli: Saṅgāme me mataṁ seyyo,


pli: yañce jīve parājito”ti.


pli: … Soṇo poṭiriyo thero ….


title_pli: Theragāthā 2.38 Dukanipāta

pli: Theragāthā 2.38


pli: Nisabhattheragāthā


pli: “Pañca kāmaguṇe hitvā,


pli: Piyarūpe manorame;


pli: Saddhāya gharā nikkhamma,


pli: Dukkhassantakaro bhave.


pli: Nābhinandāmi maraṇaṁ,


pli: nābhinandāmi jīvitaṁ;


pli: Kālañca paṭikaṅkhāmi,


pli: sampajāno patissato”ti.


pli: … Nisabho thero ….


title_pli: Theragāthā 2.39 Dukanipāta

pli: Theragāthā 2.39


pli: Dukanipāta


pli: Catutthavagga


pli: Usabhattheragāthā


pli: “Ambapallavasaṅkāsaṁ,


pli: aṁse katvāna cīvaraṁ;


pli: Nisinno hatthigīvāyaṁ,


pli: gāmaṁ piṇḍāya pāvisiṁ.


pli: Hatthikkhandhato oruyha,


pli: saṁvegaṁ alabhiṁ tadā;


pli: Sohaṁ ditto tadā santo,


pli: patto me āsavakkhayo”ti.


pli: … Usabho thero ….


title_pli: Theragāthā 2.4 Dukanipāta

pli: Theragāthā 2.4


pli: Paṭhamavagga


pli: Gaṅgātīriyattheragāthā


pli: “Tiṇṇaṁ me tālapattānaṁ,


pli: gaṅgātīre kuṭī katā;


pli: Chavasittova me patto,


pli: paṁsukūlañca cīvaraṁ.


pli: Dvinnaṁ antaravassānaṁ,


pli: ekā vācā me bhāsitā;


pli: Tatiye antaravassamhi,


pli: tamokhandho padālito”ti.


pli: … Gaṅgātīriyo thero ….


title_pli: Theragāthā 2.40 Dukanipāta

pli: Theragāthā 2.40


pli: Dukanipāta


pli: Catutthavagga


pli: Kappaṭakurattheragāthā


pli: “Ayamiti kappaṭo kappaṭakuro,


pli: Acchāya atibharitāya;


pli: Amataghaṭikāyaṁ dhammakaṭamatto,


pli: Katapadaṁ jhānāni ocetuṁ.


pli: Mā kho tvaṁ kappaṭa pacālesi,


pli: Mā tvaṁ upakaṇṇamhi tāḷessaṁ;


pli: Na hi tvaṁ kappaṭa mattamaññāsi,


pli: Saṅghamajjhamhi pacalāyamāno”ti.


pli: … Kappaṭakuro thero …


pli: vaggo catuttho.


pli: Tassuddānaṁ


pli: Migasiro sivako ca,


pli: upavāṇo ca paṇḍito;


pli: Isidinno ca kaccāno,


pli: nitako ca mahāvasī;


pli: Poṭiriyaputto nisabho,


pli: usabho kappaṭakuroti.


title_pli: Theragāthā 2.41 Dukanipāta

pli: Theragāthā 2.41


pli: Dukanipāta


pli: Pañcamavagga


pli: Kumārakassapattheragāthā


pli: “Aho buddhā aho dhammā,


pli: aho no satthu sampadā;


pli: Yattha etādisaṁ dhammaṁ,


pli: sāvako sacchikāhiti.


pli: Asaṅkheyyesu kappesu,


pli: sakkāyādhigatā ahū;


pli: Tesamayaṁ pacchimako,


pli: carimoyaṁ samussayo;


pli: Jātimaraṇasaṁsāro,


pli: natthi dāni punabbhavo”ti.


pli: … Kumārakassapo thero ….


title_pli: Theragāthā 2.42 Dukanipāta

pli: Theragāthā 2.42


pli: Dhammapālattheragāthā


pli: “Yo have daharo bhikkhu,


pli: yuñjati buddhasāsane;


pli: Jāgaro sa hi suttesu,


pli: amoghaṁ tassa jīvitaṁ.


pli: Tasmā saddhañca sīlañca,


pli: pasādaṁ dhammadassanaṁ;


pli: Anuyuñjetha medhāvī,


pli: saraṁ buddhāna sāsanan”ti.


pli: … Dhammapālo thero ….


title_pli: Theragāthā 2.43 Dukanipāta

pli: Theragāthā 2.43


pli: Dukanipāta


pli: Pañcamavagga


pli: Brahmālittheragāthā


pli: “Kassindriyāni samathaṅgatāni,


pli: Assā yathā sārathinā sudantā;


pli: Pahīnamānassa anāsavassa,


pli: Devāpi kassa pihayanti tādinoti.


pli: Mayhindriyāni samathaṅgatāni,


pli: Devāpi mayhaṁ pihayanti tādino”ti.


pli: … Brahmāli thero ….


title_pli: Theragāthā 2.44 Dukanipāta

pli: Theragāthā 2.44


pli: Mogharājattheragāthā


pli: “Chavipāpaka cittabhaddaka,


pli: Mogharāja satataṁ samāhito;


pli: Hemantikasītakālarattiyo,


pli: Bhikkhu tvaṁsi kathaṁ karissasi”.


pli: “Sampannasassā magadhā,


pli: kevalā iti me sutaṁ;


pli: Palālacchannako seyyaṁ,


pli: yathaññe sukhajīvino”ti.


pli: … Mogharājā thero ….


title_pli: Theragāthā 2.45 Dukanipāta

pli: Theragāthā 2.45


pli: Dukanipāta


pli: Pañcamavagga


pli: Visākhapañcālaputtattheragāthā


pli: “Na ukkhipe no ca parikkhipe pare,


pli: Na okkhipe pāragataṁ na eraye;


pli: Na cattavaṇṇaṁ parisāsu byāhare,


pli: Anuddhato sammitabhāṇi subbato.


pli: Susukhumanipuṇatthadassinā,


pli: Matikusalena nivātavuttinā;


pli: Saṁsevitavuddhasīlinā,


pli: Nibbānaṁ na hi tena dullabhan”ti.


pli: … Visākho pañcālaputto thero ….


title_pli: Theragāthā 2.46 Dukanipāta

pli: Theragāthā 2.46


pli: Cūḷakattheragāthā


pli: “Nadanti morā susikhā supekhuṇā,


pli: Sunīlagīvā sumukhā sugajjino;


pli: Susaddalā cāpi mahāmahī ayaṁ,


pli: Subyāpitambu suvalāhakaṁ nabhaṁ.


pli: Sukallarūpo sumanassa jhāyataṁ,


pli: Sunikkamo sādhu subuddhasāsane;


pli: Susukkasukkaṁ nipuṇaṁ sududdasaṁ,


pli: Phusāhi taṁ uttamamaccutaṁ padan”ti.


pli: … Cūḷako thero ….


title_pli: Theragāthā 2.47 Dukanipāta

pli: Theragāthā 2.47


pli: Dukanipāta


pli: Pañcamavagga


pli: Anūpamattheragāthā


pli: “Nandamānāgataṁ cittaṁ,


pli: sūlamāropamānakaṁ;


pli: Tena teneva vajasi,


pli: yena sūlaṁ kaliṅgaraṁ.


pli: Tāhaṁ cittakaliṁ brūmi,


pli: taṁ brūmi cittadubbhakaṁ;


pli: Satthā te dullabho laddho,


pli: mānatthe maṁ niyojayī”ti.


pli: … Anūpamo thero ….


title_pli: Theragāthā 2.48 Dukanipāta

pli: Theragāthā 2.48


pli: Vajjitattheragāthā


pli: “Saṁsaraṁ dīghamaddhānaṁ,


pli: gatīsu parivattisaṁ;


pli: Apassaṁ ariyasaccāni,


pli: andhabhūto puthujjano.


pli: Tassa me appamattassa,


pli: saṁsārā vinaḷīkatā;


pli: Sabbā gatī samucchinnā,


pli: natthi dāni punabbhavo”ti.


pli: … Vajjito thero ….


title_pli: Theragāthā 2.49 Dukanipāta

pli: Theragāthā 2.49


pli: Dukanipāta


pli: Pañcamavagga


pli: Sandhitattheragāthā


pli: “Assatthe haritobhāse,


pli: saṁvirūḷhamhi pādape;


pli: Ekaṁ buddhagataṁ saññaṁ,


pli: alabhitthaṁ patissato.


pli: Ekatiṁse ito kappe,


pli: yaṁ saññamalabhiṁ tadā;


pli: Tassā saññāya vāhasā,


pli: patto me āsavakkhayo”ti.


pli: … Sandhito thero …


pli: vaggo pañcamo.


pli: Tassuddānaṁ


pli: Kumārakassapo thero,


pli: dhammapālo ca brahmāli;


pli: Mogharājā visākho ca,


pli: cūḷako ca anūpamo;


pli: Vajjito sandhito thero,


pli: kilesarajavāhanoti.


pli: Dukanipāto niṭṭhito.


pli: Tatruddānaṁ


pli: Gāthādukanipātamhi,


pli: navuti ceva aṭṭha ca;


pli: Therā ekūnapaññāsaṁ,


pli: bhāsitā nayakovidāti.


title_pli: Theragāthā 2.5 Dukanipāta

pli: Theragāthā 2.5


pli: Dukanipāta


pli: Paṭhamavagga


pli: Ajinattheragāthā


pli: “Api ce hoti tevijjo,


pli: maccuhāyī anāsavo;


pli: Appaññātoti naṁ bālā,


pli: avajānanti ajānatā.


pli: Yo ca kho annapānassa,


pli: lābhī hotidha puggalo;


pli: Pāpadhammopi ce hoti,


pli: so nesaṁ hoti sakkato”ti.


pli: … Ajino thero ….


title_pli: Theragāthā 2.6 Dukanipāta

pli: Theragāthā 2.6


pli: Meḷajinattheragāthā


pli: “Yadāhaṁ dhammamassosiṁ,


pli: bhāsamānassa satthuno;


pli: Na kaṅkhamabhijānāmi,


pli: sabbaññūaparājite.


pli: Satthavāhe mahāvīre,


pli: sārathīnaṁ varuttame;


pli: Magge paṭipadāyaṁ vā,


pli: kaṅkhā mayhaṁ na vijjatī”ti.


pli: … Meḷajino thero ….


title_pli: Theragāthā 2.7 Dukanipāta

pli: Theragāthā 2.7


pli: Dukanipāta


pli: Paṭhamavagga


pli: Rādhattheragāthā


pli: “Yathā agāraṁ ducchannaṁ,


pli: vuṭṭhī samativijjhati;


pli: Evaṁ abhāvitaṁ cittaṁ,


pli: rāgo samativijjhati.


pli: Yathā agāraṁ succhannaṁ,


pli: Vuṭṭhī na samativijjhati;


pli: Evaṁ subhāvitaṁ cittaṁ,


pli: Rāgo na samativijjhatī”ti.


pli: … Rādho thero ….


title_pli: Theragāthā 2.8 Dukanipāta

pli: Theragāthā 2.8


pli: Surādhattheragāthā


pli: “Khīṇā hi mayhaṁ jāti,


pli: vusitaṁ jinasāsanaṁ;


pli: Pahīno jālasaṅkhāto,


pli: bhavanetti samūhatā.


pli: Yassatthāya pabbajito,


pli: agārasmānagāriyaṁ;


pli: So me attho anuppatto,


pli: sabbasaṁyojanakkhayo”ti.


pli: … Surādho thero ….


title_pli: Theragāthā 2.9 Dukanipāta

pli: Theragāthā 2.9


pli: Dukanipāta


pli: Paṭhamavagga


pli: Gotamattheragāthā


pli: “Sukhaṁ supanti munayo,


pli: ye itthīsu na bajjhare;


pli: Sadā ve rakkhitabbāsu,


pli: yāsu saccaṁ sudullabhaṁ.


pli: Vadhaṁ carimha te kāma,


pli: anaṇā dāni te mayaṁ;


pli: Gacchāma dāni nibbānaṁ,


pli: yattha gantvā na socatī”ti.


pli: … Gotamo thero ….


title_pli: Theragāthā 20.1 Saṭṭhinipāta

pli: Theragāthā 20.1


pli: Saṭṭhinipāta


pli: Mahāmoggallānattheragāthā


pli: “Āraññikā piṇḍapātikā,


pli: uñchāpattāgate ratā;


pli: Dālemu maccuno senaṁ,


pli: ajjhattaṁ susamāhitā.


pli: Āraññikā piṇḍapātikā,


pli: Dhunāma maccuno senaṁ,


pli: naḷāgāraṁva kuñjaro.


pli: Rukkhamūlikā sātatikā,


pli: naḷāgāraṁva kuñjaro”.


pli: “Aṭṭhikaṅkalakuṭike,


pli: maṁsanhārupasibbite;


pli: Dhiratthu pure duggandhe,


pli: paragatte mamāyase.


pli: Gūthabhaste taconaddhe,


pli: uragaṇḍipisācini;


pli: Nava sotāni te kāye,


pli: yāni sandanti sabbadā.


pli: Tava sarīraṁ navasotaṁ,


pli: Duggandhakaraṁ paribandhaṁ;


pli: Bhikkhu parivajjayate taṁ,


pli: Mīḷhaṁ ca yathā sucikāmo.


pli: Evañce taṁ jano jaññā,


pli: yathā jānāmi taṁ ahaṁ;


pli: Ārakā parivajjeyya,


pli: gūthaṭṭhānaṁva pāvuse”.


pli: “Evametaṁ mahāvīra,


pli: yathā samaṇa bhāsasi;


pli: Ettha ceke visīdanti,


pli: paṅkamhiva jaraggavo”.


pli: “Ākāsamhi haliddiyā,


pli: yo maññetha rajetave;


pli: Aññena vāpi raṅgena,


pli: vighātudayameva taṁ.


pli: Tadākāsasamaṁ cittaṁ,


pli: ajjhattaṁ susamāhitaṁ;


pli: Mā pāpacitte āsādi,


pli: aggikhandhaṁva pakkhimā”.


pli: “Passa cittakataṁ bimbaṁ,


pli: arukāyaṁ samussitaṁ;


pli: Āturaṁ bahusaṅkappaṁ,


pli: yassa natthi dhuvaṁ ṭhiti.


pli: Passa cittakataṁ rūpaṁ,


pli: maṇinā kuṇḍalena ca;


pli: Aṭṭhiṁ tacena onaddhaṁ,


pli: saha vatthehi sobhati.


pli: Alattakakatā pādā,


pli: mukhaṁ cuṇṇakamakkhitaṁ;


pli: Alaṁ bālassa mohāya,


pli: no ca pāragavesino.


pli: Aṭṭhapadakatā kesā,


pli: nettā añjanamakkhitā;


pli: Añjanīva navā cittā,


pli: pūtikāyo alaṅkato;


pli: Odahi migavo pāsaṁ,


pli: nāsadā vāguraṁ migo;


pli: Bhutvā nivāpaṁ gacchāma,


pli: kaddante migabandhake.


pli: Chinno pāso migavassa,


pli: socante migaluddake”.


pli: “Tadāsi yaṁ bhiṁsanakaṁ,


pli: tadāsi lomahaṁsanaṁ;


pli: Anekākārasampanne,


pli: sāriputtamhi nibbute.


pli: Aniccā vata saṅkhārā,


pli: uppādavayadhammino;


pli: Upajjitvā nirujjhanti,


pli: tesaṁ vūpasamo sukho.


pli: Sukhumaṁ te paṭivijjhanti,


pli: vālaggaṁ usunā yathā;


pli: Ye pañcakkhandhe passanti,


pli: parato no ca attato.


pli: Ye ca passanti saṅkhāre,


pli: parato no ca attato;


pli: Paccabyādhiṁsu nipuṇaṁ,


pli: vālaggaṁ usunā yathā.


pli: Sattiyā viya omaṭṭho,


pli: ḍayhamānova matthake;


pli: Kāmarāgappahānāya,


pli: sato bhikkhu paribbaje.


pli: Bhavarāgappahānāya,


pli: Codito bhāvitattena,


pli: sarīrantimadhārinā;


pli: Migāramātupāsādaṁ,


pli: pādaṅguṭṭhena kampayiṁ.


pli: Nayidaṁ sithilamārabbha,


pli: nayidaṁ appena thāmasā;


pli: Nibbānamadhigantabbaṁ,


pli: sabbaganthapamocanaṁ.


pli: Ayañca daharo bhikkhu,


pli: ayamuttamaporiso;


pli: Dhāreti antimaṁ dehaṁ,


pli: jetvā māraṁ savāhiniṁ.


pli: Vivaramanupabhanti vijjutā,


pli: Vebhārassa ca paṇḍavassa ca;


pli: Nagavivaragato jhāyati,


pli: Putto appaṭimassa tādino.


pli: Upasanto uparato,


pli: pantasenāsano muni;


pli: Dāyādo buddhaseṭṭhassa,


pli: brahmunā abhivandito”.


pli: “Upasantaṁ uparataṁ,


pli: pantasenāsanaṁ muniṁ;


pli: Dāyādaṁ buddhaseṭṭhassa,


pli: vanda brāhmaṇa kassapaṁ.


pli: Yo ca jātisataṁ gacche,


pli: sabbā brāhmaṇajātiyo;


pli: Sottiyo vedasampanno,


pli: manussesu punappunaṁ.


pli: Ajjhāyakopi ce assa,


pli: tiṇṇaṁ vedāna pāragū;


pli: Etassa vandanāyetaṁ,


pli: kalaṁ nāgghati soḷasiṁ.


pli: Yo so aṭṭha vimokkhāni,


pli: purebhattaṁ aphassayi;


pli: Anulomaṁ paṭilomaṁ,


pli: tato piṇḍāya gacchati.


pli: Tādisaṁ bhikkhuṁ māsādi,


pli: māttānaṁ khaṇi brāhmaṇa;


pli: Abhippasādehi manaṁ,


pli: arahantamhi tādine;


pli: Khippaṁ pañjaliko vanda,


pli: mā te vijaṭi matthakaṁ”.


pli: “Neso passati saddhammaṁ,


pli: saṁsārena purakkhato;


pli: Adhogamaṁ jimhapathaṁ,


pli: kummaggamanudhāvati.


pli: Kimīva mīḷhasallitto,


pli: saṅkhāre adhimucchito;


pli: Pagāḷho lābhasakkāre,


pli: tuccho gacchati poṭṭhilo”.


pli: “Imañca passa āyantaṁ,


pli: sāriputtaṁ sudassanaṁ;


pli: Vimuttaṁ ubhatobhāge,


pli: ajjhattaṁ susamāhitaṁ.


pli: Visallaṁ khīṇasaṁyogaṁ,


pli: tevijjaṁ maccuhāyinaṁ;


pli: Dakkhiṇeyyaṁ manussānaṁ,


pli: puññakkhettaṁ anuttaraṁ”.


pli: “Ete sambahulā devā,


pli: iddhimanto yasassino;


pli: Dasa devasahassāni,


pli: sabbe brahmapurohitā;


pli: Moggallānaṁ namassantā,


pli: tiṭṭhanti pañjalīkatā.


pli: ‘Namo te purisājañña,


pli: namo te purisuttama;


pli: Yassa te āsavā khīṇā,


pli: dakkhiṇeyyosi mārisa’.


pli: Pūjito naradevena,


pli: uppanno maraṇābhibhū;


pli: Puṇḍarīkaṁva toyena,


pli: saṅkhārenupalippati.


pli: Yassa muhuttena sahassadhā loko,


pli: Saṁvidito sabrahmakappo vasi;


pli: Iddhiguṇe cutupapāte kāle,


pli: Passati devatā sa bhikkhu”.


pli: “Sāriputtova paññāya,


pli: sīlena upasamena ca;


pli: Yopi pāraṅgato bhikkhu,


pli: etāvaparamo siyā.


pli: Koṭisatasahassassa,


pli: Attabhāvaṁ khaṇena nimmine;


pli: Ahaṁ vikubbanāsu kusalo,


pli: Vasībhūtomhi iddhiyā.


pli: Samādhivijjāvasipāramīgato,


pli: Moggallānagotto asitassa sāsane;


pli: Dhīro samucchindi samāhitindriyo,


pli: Nāgo yathā pūtilataṁva bandhanaṁ.


pli: Pariciṇṇo mayā satthā,


pli: kataṁ buddhassa sāsanaṁ;


pli: Ohito garuko bhāro,


pli: bhavanetti samūhatā.


pli: Yassa catthāya pabbajito,


pli: agārasmānagāriyaṁ;


pli: So me attho anuppatto,


pli: sabbasaṁyojanakkhayo.


pli: Kīdiso nirayo āsi,


pli: yattha dussī apaccatha;


pli: Vidhuraṁ sāvakamāsajja,


pli: kakusandhañca brāhmaṇaṁ.


pli: Sataṁ āsi ayosaṅkū,


pli: sabbe paccattavedanā;


pli: Īdiso nirayo āsi,


pli: Yo etamabhijānāti,


pli: bhikkhu buddhassa sāvako;


pli: Tādisaṁ bhikkhumāsajja,


pli: kaṇha dukkhaṁ nigacchasi.


pli: Majjhesarasmiṁ tiṭṭhanti,


pli: vimānā kappaṭhāyino;


pli: Veḷuriyavaṇṇā rucirā,


pli: accimanto pabhassarā;


pli: Accharā tattha naccanti,


pli: puthu nānattavaṇṇiyo.


pli: … pe


pli: Yo ve buddhena codito,


pli: bhikkhusaṅghassa pekkhato;


pli: Migāramātupāsādaṁ,


pli: pādaṅguṭṭhena kampayi.


pli: Yo vejayantapāsādaṁ,


pli: pādaṅguṭṭhena kampayi;


pli: Iddhibalenupatthaddho,


pli: saṁvejesi ca devatā.


pli: Yo etamabhijānāti,


pli: kaṇha dukkhaṁ nigacchasi.


pli: Yo vejayantapāsāde,


pli: sakkaṁ so paripucchati;


pli: Api āvuso jānāsi,


pli: taṇhakkhayavimuttiyo;


pli: Tassa sakko viyākāsi,


pli: pañhaṁ puṭṭho yathātathaṁ”.


pli: “Yo etamabhijānāti,


pli: … pe


pli: Yo brahmānaṁ paripucchati,


pli: Sudhammāyaṁ ṭhito sabhaṁ;


pli: Ajjāpi tyāvuso sā diṭṭhi,


pli: Yā te diṭṭhi pure ahu;


pli: Passasi vītivattantaṁ,


pli: Brahmaloke pabhassaraṁ.


pli: Tassa brahmā viyākāsi,


pli: pañhaṁ puṭṭho yathātathaṁ;


pli: Na me mārisa sā diṭṭhi,


pli: yā me diṭṭhi pure ahu.


pli: Passāmi vītivattantaṁ,


pli: brahmaloke pabhassaraṁ;


pli: Sohaṁ ajja kathaṁ vajjaṁ,


pli: ahaṁ niccomhi sassato”.


pli: kaṇha dukkhaṁ nigacchasi.


pli: Yo mahāneruno kūṭaṁ,


pli: vimokkhena aphassayi;


pli: Vanaṁ pubbavidehānaṁ,


pli: ye ca bhūmisayā narā.


pli: Yo etamabhijānāti,


pli: bhikkhu buddhassa sāvako;


pli: Tādisaṁ bhikkhumāsajja,


pli: Na ve aggi cetayati,


pli: ahaṁ bālaṁ ḍahāmīti;


pli: Bālova jalitaṁ aggiṁ,


pli: āsajja naṁ paḍayhati.


pli: Evamevaṁ tuvaṁ māra,


pli: āsajja naṁ tathāgataṁ;


pli: Sayaṁ ḍahissasi attānaṁ,


pli: bālo aggiṁva samphusaṁ.


pli: Apuññaṁ pasavī māro,


pli: Kiṁ nu maññasi pāpima,


pli: na me pāpaṁ vipaccati.


pli: Karato te cīyate pāpaṁ,


pli: cirarattāya antaka;


pli: Māra nibbinda buddhamhā,


pli: āsaṁ mākāsi bhikkhusu”.


pli: “Iti māraṁ atajjesi,


pli: bhikkhu bhesakaḷāvane;


pli: Tato so dummano yakkho,


pli: tatthevantaradhāyathā”ti.


pli: Itthaṁ sudaṁ āyasmā mahāmoggallāno thero gāthāyo abhāsitthāti.


pli: Saṭṭhinipāto niṭṭhito.


pli: Tatruddānaṁ


pli: Saṭṭhikamhi nipātamhi,


pli: moggallāno mahiddhiko;


pli: Ekova theragāthāyo,


pli: aṭṭhasaṭṭhi bhavanti tāti.


title_pli: Theragāthā 21.1 Mahānipāta

pli: Theragāthā 21.1


pli: Mahānipāta


pli: Paṭhamavagga


pli: Vaṅgīsattheragāthā


pli: “Nikkhantaṁ vata maṁ santaṁ,


pli: agārasmānagāriyaṁ;


pli: Vitakkā upadhāvanti,


pli: pagabbhā kaṇhato ime.


pli: Uggaputtā mahissāsā,


pli: sikkhitā daḷhadhammino;


pli: Samantā parikireyyuṁ,


pli: sahassaṁ apalāyinaṁ.


pli: Sacepi ettakā bhiyyo,


pli: āgamissanti itthiyo;


pli: Neva maṁ byādhayissanti,


pli: dhamme samhi patiṭṭhito.


pli: Sakkhī hi me sutaṁ etaṁ,


pli: buddhassādiccabandhuno;


pli: Nibbānagamanaṁ maggaṁ,


pli: tattha me nirato mano.


pli: Evañce maṁ viharantaṁ,


pli: pāpima upagacchasi;


pli: Tathā maccu karissāmi,


pli: na me maggampi dakkhasi.


pli: Aratiñca ratiñca pahāya,


pli: Sabbaso gehasitañca vitakkaṁ;


pli: Vanathaṁ na kareyya kuhiñci,


pli: Nibbanatho avanatho sa bhikkhu.


pli: Yamidha pathaviñca vehāsaṁ,


pli: Rūpagataṁ jagatogadhaṁ kiñci;


pli: Parijīyati sabbamaniccaṁ,


pli: Evaṁ samecca caranti mutattā.


pli: Upadhīsu janā gadhitāse,


pli: Diṭṭhasute paṭighe ca mute ca;


pli: Ettha vinodaya chandamanejo,


pli: Yo hettha na limpati muni tamāhu.


pli: Atha saṭṭhisitā savitakkā,


pli: Puthujjanatāya adhammā niviṭṭhā;


pli: Na ca vaggagatassa kuhiñci,


pli: No pana duṭṭhullagāhī sa bhikkhu.


pli: Dabbo cirarattasamāhito,


pli: Akuhako nipako apihālu;


pli: Santaṁ padaṁ ajjhagamā muni,


pli: Paṭicca parinibbuto kaṅkhati kālaṁ.


pli: Mānaṁ pajahassu gotama,


pli: Mānapathañca jahassu asesaṁ;


pli: Mānapathamhi sa mucchito,


pli: Vippaṭisārīhuvā cirarattaṁ.


pli: Makkhena makkhitā pajā,


pli: Mānahatā nirayaṁ papatanti;


pli: Socanti janā cirarattaṁ,


pli: Mānahatā nirayaṁ upapannā.


pli: Na hi socati bhikkhu kadāci,


pli: Maggajino sammā paṭipanno;


pli: Kittiñca sukhañcānubhoti,


pli: Dhammadasoti tamāhu tathattaṁ.


pli: Tasmā akhilo idha padhānavā,


pli: Nīvaraṇāni pahāya visuddho;


pli: Mānañca pahāya asesaṁ,


pli: Vijjāyantakaro samitāvī”.


pli: “Kāmarāgena ḍayhāmi,


pli: cittaṁ me pariḍayhati;


pli: Sādhu nibbāpanaṁ brūhi,


pli: anukampāya gotama”.


pli: “Saññāya vipariyesā,


pli: cittaṁ te pariḍayhati;


pli: Nimittaṁ parivajjehi,


pli: subhaṁ rāgūpasaṁhitaṁ. (…)


pli: Asubhāya cittaṁ bhāvehi,


pli: ekaggaṁ susamāhitaṁ;


pli: Sati kāyagatā tyatthu,


pli: nibbidābahulo bhava.


pli: Animittañca bhāvehi,


pli: mānānusayamujjaha;


pli: Tato mānābhisamayā,


pli: upasanto carissasi”.


pli: “Tameva vācaṁ bhāseyya,


pli: yāyattānaṁ na tāpaye;


pli: Pare ca na vihiṁseyya,


pli: sā ve vācā subhāsitā.


pli: Piyavācameva bhāseyya,


pli: yā vācā paṭinanditā;


pli: Yaṁ anādāya pāpāni,


pli: paresaṁ bhāsate piyaṁ.


pli: Saccaṁ ve amatā vācā,


pli: esa dhammo sanantano;


pli: Sacce atthe ca dhamme ca,


pli: āhu santo patiṭṭhitā.


pli: Yaṁ buddho bhāsati vācaṁ,


pli: khemaṁ nibbānapattiyā;


pli: Dukkhassantakiriyāya,


pli: sā ve vācānamuttamā”.


pli: “Gambhīrapañño medhāvī,


pli: maggāmaggassa kovido;


pli: Sāriputto mahāpañño,


pli: dhammaṁ deseti bhikkhunaṁ.


pli: Saṅkhittenapi deseti,


pli: vitthārenapi bhāsati;


pli: Sālikāyiva nigghoso,


pli: paṭibhānaṁ udiyyati.


pli: Tassa taṁ desayantassa,


pli: suṇanti madhuraṁ giraṁ;


pli: Sarena rajanīyena,


pli: savanīyena vaggunā;


pli: Udaggacittā muditā,


pli: sotaṁ odhenti bhikkhavo”.


pli: “Ajja pannarase visuddhiyā,


pli: Bhikkhū pañcasatā samāgatā;


pli: Saṁyojanabandhanacchidā,


pli: Anīghā khīṇapunabbhavā isī.


pli: Cakkavattī yathā rājā,


pli: amaccaparivārito;


pli: Samantā anupariyeti,


pli: sāgarantaṁ mahiṁ imaṁ.


pli: Evaṁ vijitasaṅgāmaṁ,


pli: satthavāhaṁ anuttaraṁ;


pli: Sāvakā payirupāsanti,


pli: tevijjā maccuhāyino.


pli: Sabbe bhagavato puttā,


pli: palāpettha na vijjati;


pli: Taṇhāsallassa hantāraṁ,


pli: vande ādiccabandhunaṁ.


pli: Parosahassaṁ bhikkhūnaṁ,


pli: sugataṁ payirupāsati;


pli: Desentaṁ virajaṁ dhammaṁ,


pli: nibbānaṁ akutobhayaṁ.


pli: Suṇanti dhammaṁ vimalaṁ,


pli: sammāsambuddhadesitaṁ;


pli: Sobhati vata sambuddho,


pli: bhikkhusaṅghapurakkhato.


pli: ‘Nāganāmo’si bhagavā,


pli: isīnaṁ isisattamo;


pli: Mahāmeghova hutvāna,


pli: sāvake abhivassasi.


pli: Divā vihārā nikkhamma,


pli: satthudassanakamyatā;


pli: Sāvako te mahāvīra,


pli: pāde vandati vaṅgiso”.


pli: “Ummaggapathaṁ mārassa,


pli: Abhibhuyya carati pabhijja khīlāni;


pli: Taṁ passatha bandhapamuñcakaraṁ,


pli: Asitaṁva bhāgaso pavibhajja.


pli: Oghassa hi nitaraṇatthaṁ,


pli: Anekavihitaṁ maggaṁ akkhāsi;


pli: Tasmiñca amate akkhāte,


pli: Dhammadasā ṭhitā asaṁhīrā.


pli: Pajjotakaro ativijjha,


pli: Sabbaṭhitīnaṁ atikkamamaddasa;


pli: Ñatvā ca sacchikatvā ca,


pli: Aggaṁ so desayi dasaddhānaṁ.


pli: Evaṁ sudesite dhamme,


pli: Ko pamādo vijānataṁ dhammaṁ;


pli: Tasmā hi tassa bhagavato sāsane,


pli: Appamatto sadā namassamanusikkhe”.


pli: “Buddhānubuddho yo thero,


pli: koṇḍañño tibbanikkamo;


pli: Lābhī sukhavihārānaṁ,


pli: vivekānaṁ abhiṇhaso.


pli: Yaṁ sāvakena pattabbaṁ,


pli: satthu sāsanakārinā;


pli: Sabbassa taṁ anuppattaṁ,


pli: appamattassa sikkhato.


pli: Mahānubhāvo tevijjo,


pli: cetopariyakovido;


pli: Koṇḍañño buddhadāyādo,


pli: pāde vandati satthuno”.


pli: “Nagassa passe āsīnaṁ,


pli: muniṁ dukkhassa pāraguṁ;


pli: Sāvakā payirupāsanti,


pli: tevijjā maccuhāyino.


pli: Cetasā anupariyeti,


pli: moggallāno mahiddhiko;


pli: Cittaṁ nesaṁ samanvesaṁ,


pli: vippamuttaṁ nirūpadhiṁ.


pli: Evaṁ sabbaṅgasampannaṁ,


pli: Anekākārasampannaṁ,


pli: payirupāsanti gotamaṁ”.


pli: “Cando yathā vigatavalāhake nabhe,


pli: Virocati vītamalova bhāṇumā;


pli: Evampi aṅgīrasa tvaṁ mahāmuni,


pli: Atirocasi yasasā sabbalokaṁ”.


pli: “Kāveyyamattā vicarimha pubbe,


pli: Gāmā gāmaṁ purā puraṁ;


pli: Athaddasāma sambuddhaṁ,


pli: Sabbadhammāna pāraguṁ.


pli: So me dhammamadesesi,


pli: muni dukkhassa pāragū;


pli: Dhammaṁ sutvā pasīdimha,


pli: saddhā no udapajjatha.


pli: Tassāhaṁ vacanaṁ sutvā,


pli: khandhe āyatanāni ca;


pli: Dhātuyo ca viditvāna,


pli: pabbajiṁ anagāriyaṁ.


pli: Bahūnaṁ vata atthāya,


pli: uppajjanti tathāgatā;


pli: Itthīnaṁ purisānañca,


pli: ye te sāsanakārakā.


pli: Tesaṁ kho vata atthāya,


pli: bodhimajjhagamā muni;


pli: Bhikkhūnaṁ bhikkhunīnañca,


pli: ye nirāmagataddasā.


pli: Sudesitā cakkhumatā,


pli: buddhenādiccabandhunā;


pli: Cattāri ariyasaccāni,


pli: anukampāya pāṇinaṁ.


pli: Dukkhaṁ dukkhasamuppādaṁ,


pli: Dukkhassa ca atikkamaṁ;


pli: Ariyaṁ caṭṭhaṅgikaṁ maggaṁ,


pli: Dukkhūpasamagāminaṁ.


pli: Evamete tathā vuttā,


pli: diṭṭhā me te yathā tathā;


pli: Sadattho me anuppatto,


pli: kataṁ buddhassa sāsanaṁ.


pli: Svāgataṁ vata me āsi,


pli: mama buddhassa santike;


pli: Suvibhattesu dhammesu,


pli: yaṁ seṭṭhaṁ tadupāgamiṁ.


pli: Abhiññāpāramippatto,


pli: sotadhātu visodhitā;


pli: Tevijjo iddhipattomhi,


pli: cetopariyakovido”.


pli: “Pucchāmi satthāramanomapaññaṁ,


pli: Diṭṭheva dhamme yo vicikicchānaṁ chettā;


pli: Aggāḷave kālamakāsi bhikkhu,


pli: Ñāto yasassī abhinibbutatto.


pli: Nigrodhakappo iti tassa nāmaṁ,


pli: Tayā kataṁ bhagavā brāhmaṇassa;


pli: So taṁ namassaṁ acari mutyapekho,


pli: Āraddhavīriyo daḷhadhammadassī.


pli: Taṁ sāvakaṁ sakka mayampi sabbe,


pli: Aññātumicchāma samantacakkhu;


pli: Samavaṭṭhitā no savanāya sotā,


pli: Tuvaṁ no satthā tvamanuttarosi.


pli: Chinda no vicikicchaṁ brūhi metaṁ,


pli: Parinibbutaṁ vedaya bhūripañña;


pli: Majjheva no bhāsa samantacakkhu,


pli: Sakkova devāna sahassanetto.


pli: Ye keci ganthā idha mohamaggā,


pli: Aññāṇapakkhā vicikicchaṭhānā;


pli: Tathāgataṁ patvā na te bhavanti,


pli: Cakkhuñhi etaṁ paramaṁ narānaṁ.


pli: No ce hi jātu puriso kilese,


pli: Vāto yathā abbhaghanaṁ vihāne;


pli: Tamovassa nivuto sabbaloko,


pli: Jotimantopi na pabhāseyyuṁ.


pli: Dhīrā ca pajjotakarā bhavanti,


pli: Taṁ taṁ ahaṁ vīra tatheva maññe;


pli: Vipassinaṁ jānamupāgamimha,


pli: Parisāsu no āvikarohi kappaṁ.


pli: Khippaṁ giraṁ eraya vaggu vagguṁ,


pli: Haṁsova paggayha saṇikaṁ nikūja;


pli: Bindussarena suvikappitena,


pli: Sabbeva te ujjugatā suṇoma.


pli: Pahīnajātimaraṇaṁ asesaṁ,


pli: Niggayha dhonaṁ vadessāmi dhammaṁ;


pli: Na kāmakāro hi puthujjanānaṁ,


pli: Saṅkheyyakāro ca tathāgatānaṁ.


pli: Sampannaveyyākaraṇaṁ tavedaṁ,


pli: Samujjupaññassa samuggahītaṁ;


pli: Ayamañjali pacchimo suppaṇāmito,


pli: Mā mohayī jānamanomapañña.


pli: Paroparaṁ ariyadhammaṁ viditvā,


pli: Mā mohayī jānamanomavīriya;


pli: Vāriṁ yathā ghammani ghammatatto,


pli: Vācābhikaṅkhāmi sutaṁ pavassa.


pli: Yadatthikaṁ brahmacariyaṁ acarī,


pli: Kappāyano kaccissataṁ amoghaṁ;


pli: Nibbāyi so ādu saupādiseso,


pli: Yathā vimutto ahu taṁ suṇoma”.


pli: “Acchecchi taṇhaṁ idha nāmarūpe,


pli: (iti bhagavā)


pli: Kaṇhassa sotaṁ dīgharattānusayitaṁ;


pli: Atāri jātiṁ maraṇaṁ asesaṁ,


pli: Iccabravi bhagavā pañcaseṭṭho”.


pli: “Esa sutvā pasīdāmi,


pli: vaco te isisattama;


pli: Amoghaṁ kira me puṭṭhaṁ,


pli: na maṁ vañcesi brāhmaṇo.


pli: Yathā vādī tathā kārī,


pli: ahu buddhassa sāvako;


pli: Acchecchi maccuno jālaṁ,


pli: tataṁ māyāvino daḷhaṁ.


pli: Addasa bhagavā ādiṁ,


pli: upādānassa kappiyo;


pli: Accagā vata kappāno,


pli: maccudheyyaṁ suduttaraṁ.


pli: Taṁ devadevaṁ vandāmi,


pli: puttaṁ te dvipaduttama;


pli: Anujātaṁ mahāvīraṁ,


pli: nāgaṁ nāgassa orasan”ti.


pli: Itthaṁ sudaṁ āyasmā vaṅgīso thero gāthāyo abhāsitthāti.


pli: Mahānipāto niṭṭhito.


pli: Tatruddānaṁ


pli: Sattatimhi nipātamhi,


pli: vaṅgīso paṭibhāṇavā;


pli: Ekova thero natthañño,


pli: gāthāyo ekasattatīti.


pli: Niṭṭhitā theragāthāyo.


pli: Sahassaṁ honti tā gāthā,


pli: tīṇi saṭṭhisatāni ca;


pli: Therā ca dve satā saṭṭhi,


pli: cattāro ca pakāsitā.


pli: Sīhanādaṁ naditvāna,


pli: buddhaputtā anāsavā;


pli: Khemantaṁ pāpuṇitvāna,


pli: aggikhandhāva nibbutāti.


pli: Theragāthāpāḷi niṭṭhitā.


title_pli: Theragāthā 3.1 Tikanipāta

pli: Theragāthā 3.1


pli: Tikanipāta


pli: Paṭhamavagga


pli: Aṅgaṇikabhāradvājattheragāthā


pli: “Ayoni suddhimanvesaṁ,


pli: aggiṁ paricariṁ vane;


pli: Suddhimaggaṁ ajānanto,


pli: akāsiṁ amaraṁ tapaṁ.


pli: Taṁ sukhena sukhaṁ laddhaṁ,


pli: passa dhammasudhammataṁ;


pli: Tisso vijjā anuppattā,


pli: kataṁ buddhassa sāsanaṁ.


pli: Brahmabandhu pure āsiṁ,


pli: idāni khomhi brāhmaṇo;


pli: Tevijjo nhātako camhi,


pli: sottiyo camhi vedagū”ti.


pli: … Aṅgaṇikabhāradvājo thero ….


title_pli: Theragāthā 3.10 Tikanipāta

pli: Theragāthā 3.10


pli: Tikanipāta


pli: Paṭhamavagga


pli: Sāṭimattiyattheragāthā


pli: “Ahu tuyhaṁ pure saddhā,


pli: sā te ajja na vijjati;


pli: Yaṁ tuyhaṁ tuyhamevetaṁ,


pli: natthi duccaritaṁ mama.


pli: Aniccā hi calā saddhā,


pli: evaṁ diṭṭhā hi sā mayā;


pli: Rajjantipi virajjanti,


pli: tattha kiṁ jiyyate muni.


pli: Paccati munino bhattaṁ,


pli: Thokaṁ thokaṁ kule kule;


pli: Piṇḍikāya carissāmi,


pli: Atthi jaṅghabalaṁ mamā”ti.


pli: … Sāṭimattiyo thero ….


title_pli: Theragāthā 3.11 Tikanipāta

pli: Theragāthā 3.11


pli: Tikanipāta


pli: Paṭhamavagga


pli: Upālittheragāthā


pli: “Saddhāya abhinikkhamma,


pli: navapabbajito navo;


pli: Mitte bhajeyya kalyāṇe,


pli: suddhājīve atandite.


pli: Saddhāya abhinikkhamma,


pli: Saṅghasmiṁ viharaṁ bhikkhu,


pli: sikkhetha vinayaṁ budho.


pli: Kappākappesu kusalo,


pli: careyya apurakkhato”ti.


pli: … Upālitthero ….


title_pli: Theragāthā 3.12 Tikanipāta

pli: Theragāthā 3.12


pli: Uttarapālattheragāthā


pli: “Paṇḍitaṁ vata maṁ santaṁ,


pli: alamatthavicintakaṁ;


pli: Pañca kāmaguṇā loke,


pli: sammohā pātayiṁsu maṁ.


pli: Pakkhando māravisaye,


pli: daḷhasallasamappito;


pli: Asakkhiṁ maccurājassa,


pli: ahaṁ pāsā pamuccituṁ.


pli: Sabbe kāmā pahīnā me,


pli: bhavā sabbe padālitā;


pli: Vikkhīṇo jātisaṁsāro,


pli: natthi dāni punabbhavo”ti.


pli: … Uttarapālo thero ….


title_pli: Theragāthā 3.13 Tikanipāta

pli: Theragāthā 3.13


pli: Tikanipāta


pli: Paṭhamavagga


pli: Abhibhūtattheragāthā


pli: “Suṇātha ñātayo sabbe,


pli: yāvantettha samāgatā;


pli: Dhammaṁ vo desayissāmi,


pli: dukkhā jāti punappunaṁ.


pli: Ārambhatha nikkamatha,


pli: Yuñjatha buddhasāsane;


pli: Dhunātha maccuno senaṁ,


pli: Naḷāgāraṁva kuñjaro.


pli: Yo imasmiṁ dhammavinaye,


pli: appamatto vihassati;


pli: Pahāya jātisaṁsāraṁ,


pli: dukkhassantaṁ karissatī”ti.


pli: … Abhibhūto thero ….


title_pli: Theragāthā 3.14 Tikanipāta

pli: Theragāthā 3.14


pli: Tikanipāta


pli: Paṭhamavagga


pli: Gotamattheragāthā


pli: “Saṁsaraṁ hi nirayaṁ agacchissaṁ,


pli: Petalokamagamaṁ punappunaṁ;


pli: Dukkhamamhipi tiracchānayoniyaṁ,


pli: Nekadhā hi vusitaṁ ciraṁ mayā.


pli: Mānusopi ca bhavobhirādhito,


pli: Saggakāyamagamaṁ sakiṁ sakiṁ;


pli: Rūpadhātusu arūpadhātusu,


pli: Nevasaññisu asaññisuṭṭhitaṁ.


pli: Sambhavā suviditā asārakā,


pli: Saṅkhatā pacalitā saderitā;


pli: Taṁ viditvā mahamattasambhavaṁ,


pli: Santimeva satimā samajjhagan”ti.


pli: … Gotamo thero ….


title_pli: Theragāthā 3.15 Tikanipāta

pli: Theragāthā 3.15


pli: Tikanipāta


pli: Paṭhamavagga


pli: Hāritattheragāthā


pli: “Yo pubbe karaṇīyāni,


pli: pacchā so kātumicchati;


pli: Sukhā so dhaṁsate ṭhānā,


pli: pacchā ca manutappati.


pli: Yañhi kayirā tañhi vade,


pli: yaṁ na kayirā na taṁ vade;


pli: Akarontaṁ bhāsamānaṁ,


pli: parijānanti paṇḍitā.


pli: Susukhaṁ vata nibbānaṁ,


pli: sammāsambuddhadesitaṁ;


pli: Asokaṁ virajaṁ khemaṁ,


pli: yattha dukkhaṁ nirujjhatī”ti.


pli: … Hārito thero ….


title_pli: Theragāthā 3.16 Tikanipāta

pli: Theragāthā 3.16


pli: Tikanipāta


pli: Paṭhamavagga


pli: Vimalattheragāthā


pli: “Pāpamitte vivajjetvā,


pli: bhajeyyuttamapuggalaṁ;


pli: Ovāde cassa tiṭṭheyya,


pli: patthento acalaṁ sukhaṁ.


pli: Parittaṁ dārumāruyha,


pli: yathā sīde mahaṇṇave;


pli: Evaṁ kusītamāgamma,


pli: sādhujīvīpi sīdati;


pli: Tasmā taṁ parivajjeyya,


pli: kusītaṁ hīnavīriyaṁ.


pli: Pavivittehi ariyehi,


pli: pahitattehi jhāyibhi;


pli: Niccaṁ āraddhavīriyehi,


pli: paṇḍitehi sahāvase”ti.


pli: … Vimalo thero …


pli: Tikanipāto niṭṭhito.


pli: Tatruddānaṁ


pli: Aṅgaṇiko bhāradvājo,


pli: paccayo bākulo isi;


pli: Dhaniyo mātaṅgaputto,


pli: sobhito vāraṇo isi.


pli: Vassiko ca yasojo ca,


pli: sāṭimattiyupāli ca;


pli: Uttarapālo abhibhūto,


pli: gotamo hāritopi ca.


pli: Thero tikanipātamhi,


pli: nibbāne vimalo kato;


pli: Aṭṭhatālīsa gāthāyo,


pli: therā soḷasa kittitāti.


title_pli: Theragāthā 3.2 Tikanipāta

pli: Theragāthā 3.2


pli: Tikanipāta


pli: Paṭhamavagga


pli: Paccayattheragāthā


pli: “Pañcāhāhaṁ pabbajito,


pli: sekho appattamānaso;


pli: Vihāraṁ me paviṭṭhassa,


pli: cetaso paṇidhī ahu.


pli: Nāsissaṁ na pivissāmi,


pli: vihārato na nikkhame;


pli: Napi passaṁ nipātessaṁ,


pli: taṇhāsalle anūhate.


pli: Tassa mevaṁ viharato,


pli: passa vīriyaparakkamaṁ;


pli: Tisso vijjā anuppattā,


pli: kataṁ buddhassa sāsanan”ti.


pli: … Paccayo thero ….


title_pli: Theragāthā 3.3 Tikanipāta

pli: Theragāthā 3.3


pli: Tikanipāta


pli: Paṭhamavagga


pli: Bākulattheragāthā


pli: “Yo pubbe karaṇīyāni,


pli: pacchā so kātumicchati;


pli: Sukhā so dhaṁsate ṭhānā,


pli: pacchā ca manutappati.


pli: Yañhi kayirā tañhi vade,


pli: yaṁ na kayirā na taṁ vade;


pli: Akarontaṁ bhāsamānaṁ,


pli: parijānanti paṇḍitā.


pli: Susukhaṁ vata nibbānaṁ,


pli: sammāsambuddhadesitaṁ;


pli: Asokaṁ virajaṁ khemaṁ,


pli: yattha dukkhaṁ nirujjhatī”ti.


pli: … Bākulo thero ….


title_pli: Theragāthā 3.4 Tikanipāta

pli: Theragāthā 3.4


pli: Tikanipāta


pli: Paṭhamavagga


pli: Dhaniyattheragāthā


pli: “Sukhañce jīvituṁ icche,


pli: sāmaññasmiṁ apekkhavā;


pli: Saṅghikaṁ nātimaññeyya,


pli: cīvaraṁ pānabhojanaṁ.


pli: Sukhañce jīvituṁ icche,


pli: Ahi mūsikasobbhaṁva,


pli: sevetha sayanāsanaṁ.


pli: Itarītarena tusseyya,


pli: ekadhammañca bhāvaye”ti.


pli: … Dhaniyo thero ….


title_pli: Theragāthā 3.5 Tikanipāta

pli: Theragāthā 3.5


pli: Mātaṅgaputtattheragāthā


pli: “Atisītaṁ atiuṇhaṁ,


pli: atisāyamidaṁ ahu;


pli: Iti vissaṭṭhakammante,


pli: khaṇā accenti māṇave.


pli: Yo ca sītañca uṇhañca,


pli: tiṇā bhiyyo na maññati;


pli: Karaṁ purisakiccāni,


pli: so sukhā na vihāyati.


pli: Dabbaṁ kusaṁ poṭakilaṁ,


pli: usīraṁ muñjapabbajaṁ;


pli: Urasā panudissāmi,


pli: vivekamanubrūhayan”ti.


pli: … Mātaṅgaputto thero ….


title_pli: Theragāthā 3.6 Tikanipāta

pli: Theragāthā 3.6


pli: Tikanipāta


pli: Paṭhamavagga


pli: Khujjasobhitattheragāthā


pli: “Ye cittakathī bahussutā,


pli: Samaṇā pāṭaliputtavāsino;


pli: Tesaññataroyamāyuvā,


pli: Dvāre tiṭṭhati khujjasobhito”.


pli: Dvāre tiṭṭhati māluterito”.


pli: “Suyuddhena suyiṭṭhena,


pli: saṅgāmavijayena ca;


pli: Brahmacariyānuciṇṇena,


pli: evāyaṁ sukhamedhatī”ti.


pli: … Khujjasobhito thero ….


title_pli: Theragāthā 3.7 Tikanipāta

pli: Theragāthā 3.7


pli: Vāraṇattheragāthā


pli: “Yodha koci manussesu,


pli: parapāṇāni hiṁsati;


pli: Asmā lokā paramhā ca,


pli: ubhayā dhaṁsate naro.


pli: Yo ca mettena cittena,


pli: sabbapāṇānukampati;


pli: Bahuñhi so pasavati,


pli: puññaṁ tādisako naro.


pli: Subhāsitassa sikkhetha,


pli: samaṇūpāsanassa ca;


pli: Ekāsanassa ca raho,


pli: cittavūpasamassa cā”ti.


pli: … Vāraṇo thero ….


title_pli: Theragāthā 3.8 Tikanipāta

pli: Theragāthā 3.8


pli: Tikanipāta


pli: Paṭhamavagga


pli: Vassikattheragāthā


pli: “Ekopi saddho medhāvī,


pli: assaddhānīdha ñātinaṁ;


pli: Dhammaṭṭho sīlasampanno,


pli: hoti atthāya bandhunaṁ.


pli: Niggayha anukampāya,


pli: coditā ñātayo mayā;


pli: Ñātibandhavapemena,


pli: kāraṁ katvāna bhikkhusu.


pli: Te abbhatītā kālaṅkatā,


pli: pattā te tidivaṁ sukhaṁ;


pli: Bhātaro mayhaṁ mātā ca,


pli: modanti kāmakāmino”ti.


pli: … Vassiko thero ….


title_pli: Theragāthā 3.9 Tikanipāta

pli: Theragāthā 3.9


pli: Tikanipāta


pli: Paṭhamavagga


pli: Yasojattheragāthā


pli: “Kālapabbaṅgasaṅkāso,


pli: kiso dhamanisanthato;


pli: Mattaññū annapānamhi,


pli: adīnamānaso naro”.


pli: “Phuṭṭho ḍaṁsehi makasehi,


pli: araññasmiṁ brahāvane;


pli: Nāgo saṅgāmasīseva,


pli: sato tatrādhivāsaye.


pli: Yathā brahmā tathā eko,


pli: yathā devo tathā duve;


pli: Yathā gāmo tathā tayo,


pli: kolāhalaṁ tatuttarin”ti.


pli: … Yasojo thero ….


title_pli: Theragāthā 4.1 Catukkanipāta

pli: Theragāthā 4.1


pli: Catukkanipāta


pli: Paṭhamavagga


pli: Nāgasamālattheragāthā


pli: “Alaṅkatā suvasanā,


pli: mālinī candanussadā;


pli: Majjhe mahāpathe nārī,


pli: tūriye naccati naṭṭakī.


pli: Piṇḍikāya paviṭṭhohaṁ,


pli: gacchanto naṁ udikkhisaṁ;


pli: Alaṅkataṁ suvasanaṁ,


pli: maccupāsaṁva oḍḍitaṁ.


pli: Tato me manasīkāro,


pli: yoniso udapajjatha;


pli: Ādīnavo pāturahu,


pli: nibbidā samatiṭṭhatha.


pli: Tato cittaṁ vimucci me,


pli: passa dhammasudhammataṁ;


pli: Tisso vijjā anuppattā,


pli: kataṁ buddhassa sāsanan”ti.


pli: … Nāgasamālo thero ….


title_pli: Theragāthā 4.10 Catukkanipāta

pli: Theragāthā 4.10


pli: Catukkanipāta


pli: Paṭhamavagga


pli: Dhammikattheragāthā


pli: “Dhammo have rakkhati dhammacāriṁ,


pli: Dhammo suciṇṇo sukhamāvahati;


pli: Esānisaṁso dhamme suciṇṇe,


pli: Na duggatiṁ gacchati dhammacārī.


pli: Na hi dhammo adhammo ca,


pli: ubho samavipākino;


pli: Adhammo nirayaṁ neti,


pli: dhammo pāpeti suggatiṁ.


pli: Tasmā hi dhammesu kareyya chandaṁ,


pli: Iti modamāno sugatena tādinā;


pli: Dhamme ṭhitā sugatavarassa sāvakā,


pli: Nīyanti dhīrā saraṇavaraggagāmino”.


pli: “Vipphoṭito gaṇḍamūlo,


pli: Taṇhājālo samūhato;


pli: So khīṇasaṁsāro na catthi kiñcanaṁ,


pli: Cando yathā dosinā puṇṇamāsiyan”ti.


pli: … Dhammiko thero ….


title_pli: Theragāthā 4.11 Catukkanipāta

pli: Theragāthā 4.11


pli: Catukkanipāta


pli: Paṭhamavagga


pli: Sappakattheragāthā


pli: “Yadā balākā sucipaṇḍaracchadā,


pli: Kāḷassa meghassa bhayena tajjitā;


pli: Palehiti ālayamālayesinī,


pli: Tadā nadī ajakaraṇī rameti maṁ.


pli: Yadā balākā suvisuddhapaṇḍarā,


pli: Pariyesati leṇamaleṇadassinī,


pli: Kaṁ nu tattha na ramenti,


pli: jambuyo ubhato tahiṁ;


pli: Sobhenti āpagākūlaṁ,


pli: mama leṇassa pacchato.


pli: Tāmatamadasaṅghasuppahīnā,


pli: Bhekā mandavatī panādayanti;


pli: ‘Nājja girinadīhi vippavāsasamayo,


pli: Khemā ajakaraṇī sivā surammā’”ti.


pli: … Sappako thero ….


title_pli: Theragāthā 4.12 Catukkanipāta

pli: Theragāthā 4.12


pli: Catukkanipāta


pli: Paṭhamavagga


pli: Muditattheragāthā


pli: “Pabbajiṁ jīvikatthohaṁ,


pli: laddhāna upasampadaṁ;


pli: Tato saddhaṁ paṭilabhiṁ,


pli: daḷhavīriyo parakkamiṁ.


pli: Kāmaṁ bhijjatuyaṁ kāyo,


pli: maṁsapesī visīyaruṁ;


pli: Ubho jaṇṇukasandhīhi,


pli: jaṅghāyo papatantu me.


pli: Nāsissaṁ na pivissāmi,


pli: vihārā ca na nikkhame;


pli: Napi passaṁ nipātessaṁ,


pli: taṇhāsalle anūhate.


pli: Tassa mevaṁ viharato,


pli: passa vīriyaparakkamaṁ;


pli: Tisso vijjā anuppattā,


pli: kataṁ buddhassa sāsanan”ti.


pli: … Mudito thero …


pli: Catukkanipāto niṭṭhito.


pli: Tatruddānaṁ


pli: Nāgasamālo bhagu ca,


pli: sabhiyo nandakopi ca;


pli: Jambuko senako thero,


pli: sambhūto rāhulopi ca.


pli: Bhavati candano thero,


pli: dasete buddhasāvakā;


pli: Dhammiko sappako thero,


pli: mudito cāpi te tayo;


pli: Gāthāyo dve ca paññāsa,


pli: therā sabbepi terasāti.


title_pli: Theragāthā 4.2 Catukkanipāta

pli: Theragāthā 4.2


pli: Catukkanipāta


pli: Paṭhamavagga


pli: Bhaguttheragāthā


pli: “Ahaṁ middhena pakato,


pli: vihārā upanikkhamiṁ;


pli: Caṅkamaṁ abhiruhanto,


pli: tattheva papatiṁ chamā.


pli: Gattāni parimajjitvā,


pli: punapāruyha caṅkamaṁ;


pli: Caṅkame caṅkamiṁ sohaṁ,


pli: ajjhattaṁ susamāhito.


pli: Tato me manasīkāro,


pli: yoniso udapajjatha;


pli: Ādīnavo pāturahu,


pli: nibbidā samatiṭṭhatha.


pli: Tato cittaṁ vimucci me,


pli: passa dhammasudhammataṁ;


pli: Tisso vijjā anuppattā,


pli: kataṁ buddhassa sāsanan”ti.


pli: … Bhagutthero ….


title_pli: Theragāthā 4.3 Catukkanipāta

pli: Theragāthā 4.3


pli: Catukkanipāta


pli: Paṭhamavagga


pli: Sabhiyattheragāthā


pli: “Pare ca na vijānanti,


pli: mayamettha yamāmase;


pli: Ye ca tattha vijānanti,


pli: tato sammanti medhagā.


pli: Yadā ca avijānantā,


pli: iriyantyamarā viya;


pli: Vijānanti ca ye dhammaṁ,


pli: āturesu anāturā.


pli: Yaṁ kiñci sithilaṁ kammaṁ,


pli: saṅkiliṭṭhañca yaṁ vataṁ;


pli: Saṅkassaraṁ brahmacariyaṁ,


pli: na taṁ hoti mahapphalaṁ.


pli: Yassa sabrahmacārīsu,


pli: gāravo nūpalabbhati;


pli: Ārakā hoti saddhammā,


pli: nabhaṁ puthaviyā yathā”ti.


pli: … Sabhiyo thero ….


title_pli: Theragāthā 4.4 Catukkanipāta

pli: Theragāthā 4.4


pli: Catukkanipāta


pli: Paṭhamavagga


pli: Nandakattheragāthā


pli: “Dhiratthu pūre duggandhe,


pli: mārapakkhe avassute;


pli: Navasotāni te kāye,


pli: yāni sandanti sabbadā.


pli: Mā purāṇaṁ amaññittho,


pli: māsādesi tathāgate;


pli: Saggepi te na rajjanti,


pli: kimaṅgaṁ pana mānuse.


pli: Ye ca kho bālā dummedhā,


pli: dummantī mohapārutā;


pli: Tādisā tattha rajjanti,


pli: mārakhittamhi bandhane.


pli: Yesaṁ rāgo ca doso ca,


pli: avijjā ca virājitā;


pli: Tādī tattha na rajjanti,


pli: chinnasuttā abandhanā”ti.


pli: … Nandako thero ….


title_pli: Theragāthā 4.5 Catukkanipāta

pli: Theragāthā 4.5


pli: Catukkanipāta


pli: Paṭhamavagga


pli: Jambukattheragāthā


pli: “Pañcapaññāsavassāni,


pli: rajojallamadhārayiṁ;


pli: Bhuñjanto māsikaṁ bhattaṁ,


pli: kesamassuṁ alocayiṁ.


pli: Ekapādena aṭṭhāsiṁ,


pli: āsanaṁ parivajjayiṁ;


pli: Sukkhagūthāni ca khādiṁ,


pli: uddesañca na sādiyiṁ.


pli: Etādisaṁ karitvāna,


pli: bahuṁ duggatigāminaṁ;


pli: Vuyhamāno mahoghena,


pli: buddhaṁ saraṇamāgamaṁ.


pli: Saraṇagamanaṁ passa,


pli: passa dhammasudhammataṁ;


pli: Tisso vijjā anuppattā,


pli: kataṁ buddhassa sāsanan”ti.


pli: … Jambuko thero ….


title_pli: Theragāthā 4.6 Catukkanipāta

pli: Theragāthā 4.6


pli: Catukkanipāta


pli: Paṭhamavagga


pli: Senakattheragāthā


pli: “Svāgataṁ vata me āsi,


pli: gayāyaṁ gayaphagguyā;


pli: Yaṁ addasāsiṁ sambuddhaṁ,


pli: desentaṁ dhammamuttamaṁ.


pli: Mahappabhaṁ gaṇācariyaṁ,


pli: aggapattaṁ vināyakaṁ;


pli: Sadevakassa lokassa,


pli: jinaṁ atuladassanaṁ.


pli: Mahānāgaṁ mahāvīraṁ,


pli: mahājutimanāsavaṁ;


pli: Sabbāsavaparikkhīṇaṁ,


pli: satthāramakutobhayaṁ.


pli: Cirasaṅkiliṭṭhaṁ vata maṁ,


pli: diṭṭhisandānabandhitaṁ;


pli: Vimocayi so bhagavā,


pli: sabbaganthehi senakan”ti.


pli: … Senako thero ….


title_pli: Theragāthā 4.7 Catukkanipāta

pli: Theragāthā 4.7


pli: Catukkanipāta


pli: Paṭhamavagga


pli: Sambhūtattheragāthā


pli: “Yo dandhakāle tarati,


pli: taraṇīye ca dandhaye;


pli: Ayoni saṁvidhānena,


pli: bālo dukkhaṁ nigacchati.


pli: Tassatthā parihāyanti,


pli: kāḷapakkheva candimā;


pli: Āyasakyañca pappoti,


pli: mittehi ca virujjhati.


pli: Yo dandhakāle dandheti,


pli: taraṇīye ca tāraye;


pli: Yoniso saṁvidhānena,


pli: sukhaṁ pappoti paṇḍito.


pli: Tassatthā paripūrenti,


pli: sukkapakkheva candimā;


pli: Yaso kittiñca pappoti,


pli: mittehi na virujjhatī”ti.


pli: … Sambhūto thero ….


title_pli: Theragāthā 4.8 Catukkanipāta

pli: Theragāthā 4.8


pli: Catukkanipāta


pli: Paṭhamavagga


pli: Rāhulattheragāthā


pli: “Ubhayeneva sampanno,


pli: rāhulabhaddoti maṁ vidū;


pli: Yañcamhi putto buddhassa,


pli: yañca dhammesu cakkhumā.


pli: Yañca me āsavā khīṇā,


pli: yañca natthi punabbhavo;


pli: Arahā dakkhiṇeyyomhi,


pli: tevijjo amataddaso.


pli: Kāmandhā jālapacchannā,


pli: taṇhāchādanachāditā;


pli: Pamattabandhunā baddhā,


pli: macchāva kumināmukhe.


pli: Taṁ kāmaṁ ahamujjhitvā,


pli: chetvā mārassa bandhanaṁ;


pli: Samūlaṁ taṇhamabbuyha,


pli: sītibhūtosmi nibbuto”ti.


pli: … Rāhulo thero ….


title_pli: Theragāthā 4.9 Catukkanipāta

pli: Theragāthā 4.9


pli: Catukkanipāta


pli: Paṭhamavagga


pli: Candanattheragāthā


pli: “Jātarūpena sañchannā,


pli: dāsīgaṇapurakkhatā;


pli: Aṅkena puttamādāya,


pli: bhariyā maṁ upāgami.


pli: Tañca disvāna āyantiṁ,


pli: sakaputtassa mātaraṁ;


pli: Alaṅkataṁ suvasanaṁ,


pli: maccupāsaṁva oḍḍitaṁ.


pli: Tato me manasīkāro,


pli: yoniso udapajjatha;


pli: Ādīnavo pāturahu,


pli: nibbidā samatiṭṭhatha.


pli: Tato cittaṁ vimucci me,


pli: passa dhammasudhammataṁ;


pli: Tisso vijjā anuppattā,


pli: kataṁ buddhassa sāsanan”ti.


pli: … Candano thero ….


title_pli: Theragāthā 5.1 Pañcakanipāta

pli: Theragāthā 5.1


pli: Pañcakanipāta


pli: Paṭhamavagga


pli: Rājadattattheragāthā


pli: “Bhikkhu sivathikaṁ gantvā,


pli: Addasa itthimujjhitaṁ;


pli: Apaviddhaṁ susānasmiṁ,


pli: Khajjantiṁ kimihī phuṭaṁ.


pli: Yañhi eke jigucchanti,


pli: mataṁ disvāna pāpakaṁ;


pli: Kāmarāgo pāturahu,


pli: andhova savatī ahuṁ.


pli: Oraṁ odanapākamhā,


pli: tamhā ṭhānā apakkamiṁ;


pli: Satimā sampajānohaṁ,


pli: ekamantaṁ upāvisiṁ.


pli: Tato me manasīkāro,


pli: yoniso udapajjatha;


pli: Ādīnavo pāturahu,


pli: nibbidā samatiṭṭhatha.


pli: Tato cittaṁ vimucci me,


pli: passa dhammasudhammataṁ;


pli: Tisso vijjā anuppattā,


pli: kataṁ buddhassa sāsanan”ti.


pli: … Rājadatto thero ….


title_pli: Theragāthā 5.10 Pañcakanipāta

pli: Theragāthā 5.10


pli: Pañcakanipāta


pli: Paṭhamavagga


pli: Yasadattattheragāthā


pli: “Upārambhacitto dummedho,


pli: suṇāti jinasāsanaṁ;


pli: Ārakā hoti saddhammā,


pli: nabhaso pathavī yathā.


pli: Upārambhacitto dummedho,


pli: Parihāyati saddhammā,


pli: kāḷapakkheva candimā.


pli: Parisussati saddhamme,


pli: maccho appodake yathā.


pli: Na virūhati saddhamme,


pli: khette bījaṁva pūtikaṁ.


pli: Yo ca tuṭṭhena cittena,


pli: Khepetvā āsave sabbe,


pli: sacchikatvā akuppataṁ;


pli: Pappuyya paramaṁ santiṁ,


pli: parinibbātināsavo”ti.


pli: … Yasadatto thero ….


title_pli: Theragāthā 5.11 Pañcakanipāta

pli: Theragāthā 5.11


pli: Pañcakanipāta


pli: Paṭhamavagga


pli: Soṇakuṭikaṇṇattheragāthā


pli: “Upasampadā ca me laddhā,


pli: vimutto camhi anāsavo;


pli: So ca me bhagavā diṭṭho,


pli: vihāre ca sahāvasiṁ.


pli: Bahudeva rattiṁ bhagavā,


pli: abbhokāsetināmayi;


pli: Vihārakusalo satthā,


pli: vihāraṁ pāvisī tadā.


pli: Santharitvāna saṅghāṭiṁ,


pli: seyyaṁ kappesi gotamo;


pli: Sīho selaguhāyaṁva,


pli: pahīnabhayabheravo.


pli: Tato kalyāṇavākkaraṇo,


pli: sammāsambuddhasāvako;


pli: Soṇo abhāsi saddhammaṁ,


pli: buddhaseṭṭhassa sammukhā.


pli: Pañcakkhandhe pariññāya,


pli: Bhāvayitvāna añjasaṁ;


pli: Pappuyya paramaṁ santiṁ,


pli: Parinibbissatyanāsavo”ti.


pli: … Soṇo kuṭikaṇṇatthero ….


title_pli: Theragāthā 5.12 Pañcakanipāta

pli: Theragāthā 5.12


pli: Pañcakanipāta


pli: Paṭhamavagga


pli: Kosiyattheragāthā


pli: “Yo ve garūnaṁ vacanaññu dhīro,


pli: Vase ca tamhi janayetha pemaṁ;


pli: So bhattimā nāma ca hoti paṇḍito,


pli: Ñatvā ca dhammesu visesi assa.


pli: Yaṁ āpadā uppatitā uḷārā,


pli: Nakkhambhayante paṭisaṅkhayantaṁ;


pli: So thāmavā nāma ca hoti paṇḍito,


pli: Yo ve samuddova ṭhito anejo,


pli: Gambhīrapañño nipuṇatthadassī;


pli: Asaṁhāriyo nāma ca hoti paṇḍito,


pli: Bahussuto dhammadharo ca hoti,


pli: Dhammassa hoti anudhammacārī;


pli: So tādiso nāma ca hoti paṇḍito,


pli: Atthañca yo jānāti bhāsitassa,


pli: Atthañca ñatvāna tathā karoti;


pli: Atthantaro nāma sa hoti paṇḍito,


pli: Ñatvā ca dhammesu visesi assā”ti.


pli: … Kosiyo thero ….


pli: Pañcakanipāto niṭṭhito.


pli: Tatruddānaṁ


pli: Rājadatto subhūto ca,


pli: girimānandasumanā;


pli: Vaḍḍho ca kassapo thero,


pli: gayākassapavakkalī.


pli: Vijito yasadatto ca,


pli: soṇo kosiyasavhayo;


pli: Saṭṭhi ca pañca gāthāyo,


pli: therā ca ettha dvādasāti.


title_pli: Theragāthā 5.2 Pañcakanipāta

pli: Theragāthā 5.2


pli: Pañcakanipāta


pli: Paṭhamavagga


pli: Subhūtattheragāthā


pli: “Ayoge yuñjamattānaṁ,


pli: puriso kiccamicchako;


pli: Carañce nādhigaccheyya,


pli: ‘taṁ me dubbhagalakkhaṇaṁ’.


pli: Abbūḷhaṁ aghagataṁ vijitaṁ,


pli: Ekañce ossajeyya kalīva siyā;


pli: Sabbānipi ce ossajeyya andhova siyā,


pli: Samavisamassa adassanato.


pli: Yañhi kayirā tañhi vade,


pli: yaṁ na kayirā na taṁ vade;


pli: Akarontaṁ bhāsamānaṁ,


pli: parijānanti paṇḍitā.


pli: Yathāpi ruciraṁ pupphaṁ,


pli: vaṇṇavantaṁ agandhakaṁ;


pli: Evaṁ subhāsitā vācā,


pli: aphalā hoti akubbato.


pli: Vaṇṇavantaṁ sugandhakaṁ;


pli: Saphalā hoti kubbato”ti.


pli: … Subhūto thero ….


title_pli: Theragāthā 5.3 Pañcakanipāta

pli: Theragāthā 5.3


pli: Pañcakanipāta


pli: Paṭhamavagga


pli: Girimānandattheragāthā


pli: “Vassati devo yathā sugītaṁ,


pli: Channā me kuṭikā sukhā nivātā;


pli: Tassaṁ viharāmi vūpasanto,


pli: Atha ce patthayasī pavassa deva.


pli: Vassati devo yathā sugītaṁ,


pli: Tassaṁ viharāmi santacitto,


pli: Vassati devo,


pli: … pe …


pli: tassaṁ viharāmi vītarāgo,


pli: tassaṁ viharāmi vītadoso,


pli: tassaṁ viharāmi vītamoho,


pli: Atha ce patthayasī pavassa devā”ti.


pli: … Girimānando thero ….


title_pli: Theragāthā 5.4 Pañcakanipāta

pli: Theragāthā 5.4


pli: Pañcakanipāta


pli: Paṭhamavagga


pli: Sumanattheragāthā


pli: “Yaṁ patthayāno dhammesu,


pli: upajjhāyo anuggahi;


pli: Amataṁ abhikaṅkhantaṁ,


pli: kataṁ kattabbakaṁ mayā.


pli: Anuppatto sacchikato,


pli: sayaṁ dhammo anītiho;


pli: Visuddhañāṇo nikkaṅkho,


pli: byākaromi tavantike.


pli: Pubbenivāsaṁ jānāmi,


pli: dibbacakkhu visodhitaṁ;


pli: Sadattho me anuppatto,


pli: kataṁ buddhassa sāsanaṁ.


pli: Appamattassa me sikkhā,


pli: sussutā tava sāsane;


pli: Sabbe me āsavā khīṇā,


pli: natthi dāni punabbhavo.


pli: Anusāsi maṁ ariyavatā,


pli: Anukampi anuggahi;


pli: Amogho tuyhamovādo,


pli: Antevāsimhi sikkhito”ti.


pli: … Sumano thero ….


title_pli: Theragāthā 5.5 Pañcakanipāta

pli: Theragāthā 5.5


pli: Pañcakanipāta


pli: Paṭhamavagga


pli: Vaḍḍhattheragāthā


pli: “Sādhū hi kira me mātā,


pli: Patodaṁ upadaṁsayi;


pli: Yassāhaṁ vacanaṁ sutvā,


pli: Anusiṭṭho janettiyā;


pli: Āraddhavīriyo pahitatto,


pli: Patto sambodhimuttamaṁ.


pli: Arahā dakkhiṇeyyomhi,


pli: tevijjo amataddaso;


pli: Jetvā namucino senaṁ,


pli: viharāmi anāsavo.


pli: Ajjhattañca bahiddhā ca,


pli: ye me vijjiṁsu āsavā;


pli: Sabbe asesā ucchinnā,


pli: na ca uppajjare puna.


pli: Visāradā kho bhaginī,


pli: etamatthaṁ abhāsayi;


pli: ‘Apihā nūna mayipi,


pli: vanatho te na vijjati’.


pli: Pariyantakataṁ dukkhaṁ,


pli: antimoyaṁ samussayo;


pli: Jātimaraṇasaṁsāro,


pli: natthi dāni punabbhavo”ti.


pli: … Vaḍḍho thero ….


title_pli: Theragāthā 5.6 Pañcakanipāta

pli: Theragāthā 5.6


pli: Pañcakanipāta


pli: Paṭhamavagga


pli: Nadīkassapattheragāthā


pli: “Atthāya vata me buddho,


pli: nadiṁ nerañjaraṁ agā;


pli: Yassāhaṁ dhammaṁ sutvāna,


pli: micchādiṭṭhiṁ vivajjayiṁ.


pli: Yajiṁ uccāvace yaññe,


pli: aggihuttaṁ juhiṁ ahaṁ;


pli: ‘Esā suddhī’ti maññanto,


pli: andhabhūto puthujjano.


pli: Diṭṭhigahanapakkhando,


pli: parāmāsena mohito;


pli: Asuddhiṁ maññisaṁ suddhiṁ,


pli: andhabhūto aviddasu.


pli: Micchādiṭṭhi pahīnā me,


pli: bhavā sabbe padālitā;


pli: Juhāmi dakkhiṇeyyaggiṁ,


pli: namassāmi tathāgataṁ.


pli: Mohā sabbe pahīnā me,


pli: bhavataṇhā padālitā;


pli: Vikkhīṇo jātisaṁsāro,


pli: natthi dāni punabbhavo”ti.


pli: … Nadīkassapo thero ….


title_pli: Theragāthā 5.7 Pañcakanipāta

pli: Theragāthā 5.7


pli: Pañcakanipāta


pli: Paṭhamavagga


pli: Gayākassapattheragāthā


pli: “Pāto majjhanhikaṁ sāyaṁ,


pli: tikkhattuṁ divasassahaṁ;


pli: Otariṁ udakaṁ sohaṁ,


pli: gayāya gayaphagguyā.


pli: ‘Yaṁ mayā pakataṁ pāpaṁ,


pli: pubbe aññāsu jātisu;


pli: Taṁ dānīdha pavāhemi’,


pli: evaṁdiṭṭhi pure ahuṁ.


pli: Sutvā subhāsitaṁ vācaṁ,


pli: dhammatthasahitaṁ padaṁ;


pli: Tathaṁ yāthāvakaṁ atthaṁ,


pli: yoniso paccavekkhisaṁ.


pli: Ninhātasabbapāpomhi,


pli: nimmalo payato suci;


pli: Suddho suddhassa dāyādo,


pli: putto buddhassa oraso.


pli: Ogayhaṭṭhaṅgikaṁ sotaṁ,


pli: sabbapāpaṁ pavāhayiṁ;


pli: Tisso vijjā ajjhagamiṁ,


pli: kataṁ buddhassa sāsanan”ti.


pli: … Gayākassapo thero ….


title_pli: Theragāthā 5.8 Pañcakanipāta

pli: Theragāthā 5.8


pli: Pañcakanipāta


pli: Paṭhamavagga


pli: Vakkalittheragāthā


pli: “Vātarogābhinīto tvaṁ,


pli: viharaṁ kānane vane;


pli: Paviṭṭhagocare lūkhe,


pli: kathaṁ bhikkhu karissasi”.


pli: “Pītisukhena vipulena,


pli: pharamāno samussayaṁ;


pli: Lūkhampi abhisambhonto,


pli: viharissāmi kānane.


pli: Bhāvento satipaṭṭhāne,


pli: indriyāni balāni ca;


pli: Bojjhaṅgāni ca bhāvento,


pli: Āraddhavīriye pahitatte,


pli: Niccaṁ daḷhaparakkame;


pli: Samagge sahite disvā,


pli: Viharissāmi kānane.


pli: Anussaranto sambuddhaṁ,


pli: aggaṁ dantaṁ samāhitaṁ;


pli: Atandito rattindivaṁ,


pli: viharissāmi kānane”ti.


pli: … Vakkalitthero ….


title_pli: Theragāthā 5.9 Pañcakanipāta

pli: Theragāthā 5.9


pli: Pañcakanipāta


pli: Paṭhamavagga


pli: Vijitasenattheragāthā


pli: “Olaggessāmi te citta,


pli: āṇidvāreva hatthinaṁ;


pli: Na taṁ pāpe niyojessaṁ,


pli: kāmajāla sarīraja.


pli: Tvaṁ olaggo na gacchasi,


pli: Dvāravivaraṁ gajova alabhanto;


pli: Na ca cittakali punappunaṁ,


pli: Pasakka pāparato carissasi.


pli: Yathā kuñjaraṁ adantaṁ,


pli: Navaggahamaṅkusaggaho;


pli: Balavā āvatteti akāmaṁ,


pli: Evaṁ āvattayissaṁ taṁ.


pli: Yathā varahayadamakusalo,


pli: Sārathi pavaro dameti ājaññaṁ;


pli: Evaṁ damayissaṁ taṁ,


pli: Patiṭṭhito pañcasu balesu.


pli: Satiyā taṁ nibandhissaṁ,


pli: Payutto te damessāmi;


pli: Vīriyadhuraniggahito,


pli: Na yito dūraṁ gamissase cittā”ti.


pli: … Vijitaseno thero ….


title_pli: Theragāthā 6.1 Chakkanipāta

pli: Theragāthā 6.1


pli: Chakkanipāta


pli: Paṭhamavagga


pli: Uruveḷakassapattheragāthā


pli: “Disvāna pāṭihīrāni,


pli: gotamassa yasassino;


pli: Na tāvāhaṁ paṇipatiṁ,


pli: issāmānena vañcito.


pli: Mama saṅkappamaññāya,


pli: codesi narasārathi;


pli: Tato me āsi saṁvego,


pli: abbhuto lomahaṁsano.


pli: Pubbe jaṭilabhūtassa,


pli: yā me siddhi parittikā;


pli: Tāhaṁ tadā nirākatvā,


pli: pabbajiṁ jinasāsane.


pli: Pubbe yaññena santuṭṭho,


pli: kāmadhātupurakkhato;


pli: Pacchā rāgañca dosañca,


pli: mohañcāpi samūhaniṁ.


pli: Pubbenivāsaṁ jānāmi,


pli: dibbacakkhu visodhitaṁ;


pli: Iddhimā paracittaññū,


pli: dibbasotañca pāpuṇiṁ.


pli: Yassa catthāya pabbajito,


pli: agārasmānagāriyaṁ;


pli: So me attho anuppatto,


pli: sabbasaṁyojanakkhayo”ti.


pli: … Uruveḷakassapo thero ….


title_pli: Theragāthā 6.10 Chakkanipāta

pli: Theragāthā 6.10


pli: Chakkanipāta


pli: Paṭhamavagga


pli: Sumanattheragāthā


pli: “Yadā navo pabbajito,


pli: jātiyā sattavassiko;


pli: Iddhiyā abhibhotvāna,


pli: pannagindaṁ mahiddhikaṁ.


pli: Upajjhāyassa udakaṁ,


pli: anotattā mahāsarā;


pli: Āharāmi tato disvā,


pli: maṁ satthā etadabravi”.


pli: “Sāriputta imaṁ passa,


pli: āgacchantaṁ kumārakaṁ;


pli: Udakakumbhamādāya,


pli: ajjhattaṁ susamāhitaṁ.


pli: Pāsādikena vattena,


pli: kalyāṇairiyāpatho;


pli: Sāmaṇeronuruddhassa,


pli: iddhiyā ca visārado.


pli: Ājānīyena ājañño,


pli: sādhunā sādhukārito;


pli: Vinīto anuruddhena,


pli: katakiccena sikkhito.


pli: So patvā paramaṁ santiṁ,


pli: sacchikatvā akuppataṁ;


pli: Sāmaṇero sa sumano,


pli: mā maṁ jaññāti icchatī”ti.


pli: … Sumano thero ….


title_pli: Theragāthā 6.11 Chakkanipāta

pli: Theragāthā 6.11


pli: Chakkanipāta


pli: Paṭhamavagga


pli: Nhātakamunittheragāthā


pli: “Vātarogābhinīto tvaṁ,


pli: viharaṁ kānane vane;


pli: Paviddhagocare lūkhe,


pli: kathaṁ bhikkhu karissasi”.


pli: “Pītisukhena vipulena,


pli: pharitvāna samussayaṁ;


pli: Lūkhampi abhisambhonto,


pli: viharissāmi kānane.


pli: Bhāvento satta bojjhaṅge,


pli: indriyāni balāni ca;


pli: Jhānasokhummasampanno,


pli: viharissaṁ anāsavo.


pli: Vippamuttaṁ kilesehi,


pli: suddhacittaṁ anāvilaṁ;


pli: Abhiṇhaṁ paccavekkhanto,


pli: Ajjhattañca bahiddhā ca,


pli: ye me vijjiṁsu āsavā;


pli: Sabbe asesā ucchinnā,


pli: na ca uppajjare puna.


pli: Pañcakkhandhā pariññātā,


pli: tiṭṭhanti chinnamūlakā;


pli: Dukkhakkhayo anuppatto,


pli: natthi dāni punabbhavo”ti.


pli: … Nhātakamunitthero ….


title_pli: Theragāthā 6.12 Chakkanipāta

pli: Theragāthā 6.12


pli: Chakkanipāta


pli: Paṭhamavagga


pli: Brahmadattattheragāthā


pli: “Akkodhassa kuto kodho,


pli: dantassa samajīvino;


pli: Sammadaññāvimuttassa,


pli: upasantassa tādino.


pli: Tasseva tena pāpiyo,


pli: yo kuddhaṁ paṭikujjhati;


pli: Kuddhaṁ appaṭikujjhanto,


pli: saṅgāmaṁ jeti dujjayaṁ.


pli: Ubhinnamatthaṁ carati,


pli: attano ca parassa ca;


pli: Paraṁ saṅkupitaṁ ñatvā,


pli: yo sato upasammati.


pli: Ubhinnaṁ tikicchantaṁ taṁ,


pli: Janā maññanti bāloti,


pli: ye dhammassa akovidā.


pli: Uppajje te sace kodho,


pli: āvajja kakacūpamaṁ;


pli: Uppajje ce rase taṇhā,


pli: puttamaṁsūpamaṁ sara.


pli: Sace dhāvati cittaṁ te,


pli: kāmesu ca bhavesu ca;


pli: Khippaṁ niggaṇha satiyā,


pli: kiṭṭhādaṁ viya duppasun”ti.


pli: … Brahmadatto thero ….


title_pli: Theragāthā 6.13 Chakkanipāta

pli: Theragāthā 6.13


pli: Chakkanipāta


pli: Paṭhamavagga


pli: Sirimaṇḍattheragāthā


pli: “Channamativassati,


pli: vivaṭaṁ nātivassati;


pli: Tasmā channaṁ vivaretha,


pli: evaṁ taṁ nātivassati.


pli: Maccunābbhahato loko,


pli: jarāya parivārito;


pli: Taṇhāsallena otiṇṇo,


pli: icchādhūpāyito sadā.


pli: parikkhitto jarāya ca;


pli: Haññati niccamattāṇo,


pli: pattadaṇḍova takkaro.


pli: Āgacchantaggikhandhāva,


pli: maccu byādhi jarā tayo;


pli: Paccuggantuṁ balaṁ natthi,


pli: javo natthi palāyituṁ.


pli: Amoghaṁ divasaṁ kayirā,


pli: appena bahukena vā;


pli: Yaṁ yaṁ vijahate rattiṁ,


pli: tadūnaṁ tassa jīvitaṁ.


pli: Carato tiṭṭhato vāpi,


pli: āsīnasayanassa vā;


pli: Upeti carimā ratti,


pli: na te kālo pamajjitun”ti.


pli: … Sirimaṇḍo thero ….


title_pli: Theragāthā 6.14 Chakkanipāta

pli: Theragāthā 6.14


pli: Chakkanipāta


pli: Paṭhamavagga


pli: Sabbakāmittheragāthā


pli: “Dvipādakoyaṁ asuci,


pli: duggandho parihīrati;


pli: Nānākuṇapaparipūro,


pli: vissavanto tato tato.


pli: Migaṁ nilīnaṁ kūṭena,


pli: baḷiseneva ambujaṁ;


pli: Vānaraṁ viya lepena,


pli: bādhayanti puthujjanaṁ.


pli: Rūpā saddā rasā gandhā,


pli: phoṭṭhabbā ca manoramā;


pli: Pañca kāmaguṇā ete,


pli: itthirūpasmi dissare.


pli: Ye etā upasevanti,


pli: rattacittā puthujjanā;


pli: Vaḍḍhenti kaṭasiṁ ghoraṁ,


pli: ācinanti punabbhavaṁ.


pli: Yo cetā parivajjeti,


pli: sappasseva padā siro;


pli: Somaṁ visattikaṁ loke,


pli: sato samativattati.


pli: Kāmesvādīnavaṁ disvā,


pli: nekkhammaṁ daṭṭhu khemato;


pli: Nissaṭo sabbakāmehi,


pli: patto me āsavakkhayo”ti.


pli: … Sabbakāmitthero ….


pli: Chakkanipāto niṭṭhito.


pli: Tatruddānaṁ


pli: Uruveḷakassapo ca,


pli: thero tekicchakāri ca;


pli: Mahānāgo ca kullo ca,


pli: mālukyo sappadāsako;


pli: Kātiyāno migajālo,


pli: jento sumanasavhayo;


pli: Nhātamuni brahmadatto,


pli: sirimaṇḍo sabbakāmī ca;


pli: Gāthāyo caturāsīti,


pli: therā cettha catuddasāti.


title_pli: Theragāthā 6.2 Chakkanipāta

pli: Theragāthā 6.2


pli: Chakkanipāta


pli: Paṭhamavagga


pli: Tekicchakārittheragāthā


pli: “Atihitā vīhi,


pli: khalagatā sālī;


pli: Na ca labhe piṇḍaṁ,


pli: kathamahaṁ kassaṁ”.


pli: “Buddhamappameyyaṁ anussara pasanno,


pli: Pītiyā phuṭasarīro hohisi satatamudaggo.


pli: Dhammamappameyyaṁ anussara pasanno,


pli: Saṅghamappameyyaṁ anussara pasanno,


pli: Pītiyā phuṭasarīro hohisi satatamudaggo”.


pli: “Abbhokāse viharasi,


pli: Sītā hemantikā imā ratyo;


pli: Mā sītena pareto vihaññittho,


pli: Pavisa tvaṁ vihāraṁ phusitaggaḷaṁ”.


pli: “Phusissaṁ catasso appamaññāyo,


pli: Tāhi ca sukhito viharissaṁ;


pli: Nāhaṁ sītena vihaññissaṁ,


pli: Aniñjito viharanto”ti.


pli: … Tekicchakārī thero ….


title_pli: Theragāthā 6.3 Chakkanipāta

pli: Theragāthā 6.3


pli: Chakkanipāta


pli: Paṭhamavagga


pli: Mahānāgattheragāthā


pli: “Yassa sabrahmacārīsu,


pli: gāravo nūpalabbhati;


pli: Parihāyati saddhammā,


pli: maccho appodake yathā.


pli: Yassa sabrahmacārīsu,


pli: Na virūhati saddhamme,


pli: khette bījaṁva pūtikaṁ.


pli: Ārakā hoti nibbānā,


pli: dhammarājassa sāsane.


pli: gāravo upalabbhati;


pli: Na vihāyati saddhammā,


pli: maccho bavhodake yathā.


pli: So virūhati saddhamme,


pli: khette bījaṁva bhaddakaṁ.


pli: Santike hoti nibbānaṁ,


pli: dhammarājassa sāsane”ti.


pli: … Mahānāgo thero ….


title_pli: Theragāthā 6.4 Chakkanipāta

pli: Theragāthā 6.4


pli: Chakkanipāta


pli: Paṭhamavagga


pli: Kullattheragāthā


pli: “Kullo sivathikaṁ gantvā,


pli: addasa itthimujjhitaṁ;


pli: Apaviddhaṁ susānasmiṁ,


pli: khajjantiṁ kimihī phuṭaṁ.


pli: Āturaṁ asuciṁ pūtiṁ,


pli: passa kulla samussayaṁ;


pli: Uggharantaṁ paggharantaṁ,


pli: bālānaṁ abhinanditaṁ.


pli: Dhammādāsaṁ gahetvāna,


pli: ñāṇadassanapattiyā;


pli: Paccavekkhiṁ imaṁ kāyaṁ,


pli: tucchaṁ santarabāhiraṁ.


pli: Yathā idaṁ tathā etaṁ,


pli: yathā etaṁ tathā idaṁ;


pli: Yathā adho tathā uddhaṁ,


pli: yathā uddhaṁ tathā adho.


pli: Yathā divā tathā rattiṁ,


pli: yathā rattiṁ tathā divā;


pli: Yathā pure tathā pacchā,


pli: yathā pacchā tathā pure.


pli: Pañcaṅgikena turiyena,


pli: Na ratī hoti tādisī;


pli: Yathā ekaggacittassa,


pli: Sammā dhammaṁ vipassato”ti.


pli: … Kullo thero ….


title_pli: Theragāthā 6.5 Chakkanipāta

pli: Theragāthā 6.5


pli: Chakkanipāta


pli: Paṭhamavagga


pli: Mālukyaputtattheragāthā


pli: “Manujassa pamattacārino,


pli: Taṇhā vaḍḍhati māluvā viya;


pli: So plavatī hurā huraṁ,


pli: Phalamicchaṁva vanasmi vānaro.


pli: Yaṁ esā sahate jammī,


pli: taṇhā loke visattikā;


pli: Sokā tassa pavaḍḍhanti,


pli: abhivaṭṭhaṁva bīraṇaṁ.


pli: Yo cetaṁ sahate jammiṁ,


pli: taṇhaṁ loke duraccayaṁ;


pli: Sokā tamhā papatanti,


pli: udabindūva pokkharā.


pli: Taṁ vo vadāmi bhaddaṁ vo,


pli: yāvantettha samāgatā;


pli: Taṇhāya mūlaṁ khaṇatha,


pli: usīratthova bīraṇaṁ;


pli: Mā vo naḷaṁva sotova,


pli: māro bhañji punappunaṁ.


pli: Karotha buddhavacanaṁ,


pli: khaṇo vo mā upaccagā;


pli: Khaṇātītā hi socanti,


pli: nirayamhi samappitā.


pli: Pamādo rajo pamādo,


pli: pamādānupatito rajo;


pli: Appamādena vijjāya,


pli: abbahe sallamattano”ti.


pli: … Mālukyaputto thero ….


title_pli: Theragāthā 6.6 Chakkanipāta

pli: Theragāthā 6.6


pli: Chakkanipāta


pli: Paṭhamavagga


pli: Sappadāsattheragāthā


pli: “Paṇṇavīsativassāni,


pli: yato pabbajito ahaṁ;


pli: Accharāsaṅghātamattampi,


pli: cetosantimanajjhagaṁ.


pli: Aladdhā cittassekaggaṁ,


pli: kāmarāgena aṭṭito;


pli: Bāhā paggayha kandanto,


pli: vihārā upanikkhamiṁ.


pli: Satthaṁ vā āharissāmi,


pli: Ko attho jīvitena me;


pli: Kathaṁ hi sikkhaṁ paccakkhaṁ,


pli: Kālaṁ kubbetha mādiso.


pli: Tadāhaṁ khuramādāya,


pli: mañcakamhi upāvisiṁ;


pli: Parinīto khuro āsi,


pli: dhamaniṁ chettumattano.


pli: Tato me manasīkāro,


pli: yoniso udapajjatha;


pli: Ādīnavo pāturahu,


pli: nibbidā samatiṭṭhatha.


pli: Tato cittaṁ vimucci me,


pli: passa dhammasudhammataṁ;


pli: Tisso vijjā anuppattā,


pli: kataṁ buddhassa sāsanan”ti.


pli: … Sappadāso thero ….


title_pli: Theragāthā 6.7 Chakkanipāta

pli: Theragāthā 6.7


pli: Chakkanipāta


pli: Paṭhamavagga


pli: Kātiyānattheragāthā


pli: “Uṭṭhehi nisīda kātiyāna,


pli: Mā niddābahulo ahu jāgarassu;


pli: Mā taṁ alasaṁ pamattabandhu,


pli: Kūṭeneva jinātu maccurājā.


pli: Seyyathāpi mahāsamuddavego,


pli: Evaṁ jātijarātivattate taṁ;


pli: So karohi sudīpamattano tvaṁ,


pli: Na hi tāṇaṁ tava vijjateva aññaṁ.


pli: Satthā hi vijesi maggametaṁ,


pli: Saṅgā jātijarābhayā atītaṁ;


pli: Pubbāpararattamappamatto,


pli: Anuyuñjassu daḷhaṁ karohi yogaṁ.


pli: Purimāni pamuñca bandhanāni,


pli: Saṅghāṭikhuramuṇḍabhikkhabhojī;


pli: Mā khiḍḍāratiñca mā niddaṁ,


pli: Anuyuñjittha jhāya kātiyāna.


pli: Jhāyāhi jināhi kātiyāna,


pli: Yogakkhemapathesu kovidosi;


pli: Pappuyya anuttaraṁ visuddhiṁ,


pli: Parinibbāhisi vārināva joti.


pli: Pajjotakaro parittaraṁso,


pli: Vātena vinamyate latāva;


pli: Evampi tuvaṁ anādiyāno,


pli: Māraṁ indasagotta niddhunāhi;


pli: So vedayitāsu vītarāgo,


pli: Kālaṁ kaṅkha idheva sītibhūto”ti.


pli: … Kātiyāno thero ….


title_pli: Theragāthā 6.8 Chakkanipāta

pli: Theragāthā 6.8


pli: Chakkanipāta


pli: Paṭhamavagga


pli: Migajālattheragāthā


pli: “Sudesito cakkhumatā,


pli: buddhenādiccabandhunā;


pli: Sabbasaṁyojanātīto,


pli: sabbavaṭṭavināsano.


pli: Niyyāniko uttaraṇo,


pli: taṇhāmūlavisosano;


pli: Visamūlaṁ āghātanaṁ,


pli: chetvā pāpeti nibbutiṁ.


pli: Aññāṇamūlabhedāya,


pli: kammayantavighāṭano;


pli: Viññāṇānaṁ pariggahe,


pli: ñāṇavajiranipātano.


pli: Vedanānaṁ viññāpano,


pli: upādānappamocano;


pli: Bhavaṁ aṅgārakāsuṁva,


pli: ñāṇena anupassano.


pli: Mahāraso sugambhīro,


pli: jarāmaccunivāraṇo;


pli: Ariyo aṭṭhaṅgiko maggo,


pli: dukkhūpasamano sivo.


pli: Kammaṁ kammanti ñatvāna,


pli: vipākañca vipākato;


pli: Paṭiccuppannadhammānaṁ,


pli: yathāvālokadassano;


pli: Mahākhemaṅgamo santo,


pli: pariyosānabhaddako”ti.


pli: … Migajālo thero ….


title_pli: Theragāthā 6.9 Chakkanipāta

pli: Theragāthā 6.9


pli: Chakkanipāta


pli: Paṭhamavagga


pli: Purohitaputtajentattheragāthā


pli: “Jātimadena mattohaṁ,


pli: bhogaissariyena ca;


pli: Saṇṭhānavaṇṇarūpena,


pli: madamatto acārihaṁ.


pli: Nāttano samakaṁ kañci,


pli: atirekaṁ ca maññisaṁ;


pli: Atimānahato bālo,


pli: patthaddho ussitaddhajo.


pli: Mātaraṁ pitarañcāpi,


pli: aññepi garusammate;


pli: Na kañci abhivādesiṁ,


pli: mānatthaddho anādaro.


pli: Disvā vināyakaṁ aggaṁ,


pli: sārathīnaṁ varuttamaṁ;


pli: Tapantamiva ādiccaṁ,


pli: bhikkhusaṅghapurakkhataṁ.


pli: Mānaṁ madañca chaḍḍetvā,


pli: vippasannena cetasā;


pli: Sirasā abhivādesiṁ,


pli: sabbasattānamuttamaṁ.


pli: Atimāno ca omāno,


pli: pahīnā susamūhatā;


pli: Asmimāno samucchinno,


pli: sabbe mānavidhā hatā”ti.


pli: … Jento purohitaputto thero ….


title_pli: Theragāthā 7.1 Sattakanipāta

pli: Theragāthā 7.1


pli: Sattakanipāta


pli: Paṭhamavagga


pli: Sundarasamuddattheragāthā


pli: “Alaṅkatā suvasanā,


pli: māladhārī vibhūsitā;


pli: Alattakakatāpādā,


pli: pādukāruyha vesikā.


pli: Pādukā oruhitvāna,


pli: purato pañjalīkatā;


pli: Sā maṁ saṇhena mudunā,


pli: mhitapubbaṁ abhāsatha.


pli: Yuvāsi tvaṁ pabbajito,


pli: tiṭṭhāhi mama sāsane;


pli: Bhuñja mānusake kāme,


pli: ahaṁ vittaṁ dadāmi te;


pli: Saccaṁ te paṭijānāmi,


pli: aggiṁ vā te harāmahaṁ.


pli: Yadā jiṇṇā bhavissāma,


pli: ubho daṇḍaparāyanā;


pli: Ubhopi pabbajissāma,


pli: ubhayattha kaṭaggaho.


pli: Tañca disvāna yācantiṁ,


pli: vesikaṁ pañjalīkataṁ;


pli: Alaṅkataṁ suvasanaṁ,


pli: maccupāsaṁva oḍḍitaṁ.


pli: Tato me manasīkāro,


pli: … pe


pli: nibbidā samatiṭṭhatha.


pli: Tato cittaṁ vimucci me,


pli: kataṁ buddhassa sāsanan”ti.


pli: … Sundarasamuddo thero ….


title_pli: Theragāthā 7.2 Sattakanipāta

pli: Theragāthā 7.2


pli: Sattakanipāta


pli: Paṭhamavagga


pli: Lakuṇḍakabhaddiyattheragāthā


pli: “Pare ambāṭakārāme,


pli: vanasaṇḍamhi bhaddiyo;


pli: Samūlaṁ taṇhamabbuyha,


pli: tattha bhaddova jhāyati.


pli: Ramanteke mudiṅgehi,


pli: vīṇāhi paṇavehi ca;


pli: Ahañca rukkhamūlasmiṁ,


pli: rato buddhassa sāsane.


pli: Buddho ce me varaṁ dajjā,


pli: so ca labbhetha me varo;


pli: Gaṇhehaṁ sabbalokassa,


pli: niccaṁ kāyagataṁ satiṁ.


pli: Ye maṁ rūpena pāmiṁsu,


pli: ye ca ghosena anvagū;


pli: Chandarāgavasūpetā,


pli: na maṁ jānanti te janā.


pli: Ajjhattañca na jānāti,


pli: bahiddhā ca na passati;


pli: Samantāvaraṇo bālo,


pli: sa ve ghosena vuyhati.


pli: bahiddhā ca vipassati;


pli: Bahiddhā phaladassāvī,


pli: sopi ghosena vuyhati.


pli: Ajjhattañca pajānāti,


pli: Anāvaraṇadassāvī,


pli: na so ghosena vuyhatī”ti.


pli: … Lakuṇḍakabhaddiyo thero ….


title_pli: Theragāthā 7.3 Sattakanipāta

pli: Theragāthā 7.3


pli: Sattakanipāta


pli: Paṭhamavagga


pli: Bhaddattheragāthā


pli: “Ekaputto ahaṁ āsiṁ,


pli: piyo mātu piyo pitu;


pli: Bahūhi vatacariyāhi,


pli: laddho āyācanāhi ca.


pli: Te ca maṁ anukampāya,


pli: atthakāmā hitesino;


pli: Ubho pitā ca mātā ca,


pli: buddhassa upanāmayuṁ.


pli: ‘Kicchā laddho ayaṁ putto,


pli: sukhumālo sukhedhito;


pli: Imaṁ dadāma te nātha,


pli: jinassa paricārakaṁ’.


pli: Satthā ca maṁ paṭiggayha,


pli: ānandaṁ etadabravi;


pli: ‘Pabbājehi imaṁ khippaṁ,


pli: hessatyājāniyo ayaṁ’.


pli: Pabbājetvāna maṁ satthā,


pli: vihāraṁ pāvisī jino;


pli: Anoggatasmiṁ sūriyasmiṁ,


pli: tato cittaṁ vimucci me.


pli: Tato satthā nirākatvā,


pli: paṭisallānavuṭṭhito;


pli: ‘Ehi bhaddā’ti maṁ āha,


pli: sā me āsūpasampadā.


pli: Jātiyā sattavassena,


pli: laddhā me upasampadā;


pli: Tisso vijjā anuppattā,


pli: aho dhammasudhammatā”ti.


pli: … Bhaddo thero ….


title_pli: Theragāthā 7.4 Sattakanipāta

pli: Theragāthā 7.4


pli: Sattakanipāta


pli: Paṭhamavagga


pli: Sopākattheragāthā


pli: “Disvā pāsādachāyāyaṁ,


pli: caṅkamantaṁ naruttamaṁ;


pli: Tattha naṁ upasaṅkamma,


pli: vandissaṁ purisuttamaṁ.


pli: Ekaṁsaṁ cīvaraṁ katvā,


pli: saṁharitvāna pāṇayo;


pli: Anucaṅkamissaṁ virajaṁ,


pli: sabbasattānamuttamaṁ.


pli: Tato pañhe apucchi maṁ,


pli: pañhānaṁ kovido vidū;


pli: Acchambhī ca abhīto ca,


pli: byākāsiṁ satthuno ahaṁ.


pli: Vissajjitesu pañhesu,


pli: anumodi tathāgato;


pli: Bhikkhusaṅghaṁ viloketvā,


pli: imamatthaṁ abhāsatha.


pli: ‘Lābhā aṅgānaṁ magadhānaṁ,


pli: Yesāyaṁ paribhuñjati;


pli: Cīvaraṁ piṇḍapātañca,


pli: Paccayaṁ sayanāsanaṁ;


pli: Paccuṭṭhānañca sāmīciṁ,


pli: Tesaṁ lābhāti cābravi.


pli: Ajjatagge maṁ sopāka,


pli: dassanāyopasaṅkama;


pli: Esā ceva te sopāka,


pli: bhavatu upasampadā’.


pli: Jātiyā sattavassohaṁ,


pli: laddhāna upasampadaṁ;


pli: Dhāremi antimaṁ dehaṁ,


pli: aho dhammasudhammatā”ti.


pli: … Sopāko thero ….


title_pli: Theragāthā 7.5 Sattakanipāta

pli: Theragāthā 7.5


pli: Sattakanipāta


pli: Paṭhamavagga


pli: Sarabhaṅgattheragāthā


pli: “Sare hatthehi bhañjitvā,


pli: katvāna kuṭimacchisaṁ;


pli: Tena me sarabhaṅgoti,


pli: nāmaṁ sammutiyā ahu.


pli: Na mayhaṁ kappate ajja,


pli: sare hatthehi bhañjituṁ;


pli: Sikkhāpadā no paññattā,


pli: gotamena yasassinā.


pli: Sakalaṁ samattaṁ rogaṁ,


pli: Sarabhaṅgo nāddasaṁ pubbe;


pli: Soyaṁ rogo diṭṭho,


pli: Vacanakarenātidevassa.


pli: Yeneva maggena gato vipassī,


pli: Yeneva maggena sikhī ca vessabhū;


pli: Kakusandhakoṇāgamano ca kassapo,


pli: Tenañjasena agamāsi gotamo.


pli: Vītataṇhā anādānā,


pli: satta buddhā khayogadhā;


pli: Yehāyaṁ desito dhammo,


pli: dhammabhūtehi tādibhi.


pli: Cattāri ariyasaccāni,


pli: anukampāya pāṇinaṁ;


pli: Dukkhaṁ samudayo maggo,


pli: nirodho dukkhasaṅkhayo.


pli: Yasmiṁ nivattate dukkhaṁ,


pli: saṁsārasmiṁ anantakaṁ;


pli: Bhedā imassa kāyassa,


pli: jīvitassa ca saṅkhayā;


pli: Añño punabbhavo natthi,


pli: suvimuttomhi sabbadhī”ti.


pli: … Sarabhaṅgo thero …


pli: Sattakanipāto niṭṭhito.


pli: Tatruddānaṁ


pli: Sundarasamuddo thero,


pli: thero lakuṇḍabhaddiyo;


pli: Bhaddo thero ca sopāko,


pli: sarabhaṅgo mahāisi;


pli: Sattake pañcakā therā,


pli: gāthāyo pañcatiṁsatīti.


title_pli: Theragāthā 8.1 Aṭṭhakanipāta

pli: Theragāthā 8.1


pli: Aṭṭhakanipāta


pli: Paṭhamavagga


pli: Mahākaccāyanattheragāthā


pli: “Kammaṁ bahukaṁ na kāraye,


pli: Parivajjeyya janaṁ na uyyame;


pli: So ussukko rasānugiddho,


pli: Atthaṁ riñcati yo sukhādhivāho.


pli: Paṅkoti hi naṁ avedayuṁ,


pli: Yāyaṁ vandanapūjanā kulesu;


pli: Sukhumaṁ sallaṁ durubbahaṁ,


pli: Sakkāro kāpurisena dujjaho.


pli: Na parassupanidhāya,


pli: kammaṁ maccassa pāpakaṁ;


pli: Attanā taṁ na seveyya,


pli: kammabandhū hi mātiyā.


pli: Na pare vacanā coro,


pli: na pare vacanā muni;


pli: Attā ca naṁ yathāvedi,


pli: devāpi naṁ tathā vidū.


pli: Pare ca na vijānanti,


pli: mayamettha yamāmase;


pli: Ye ca tattha vijānanti,


pli: tato sammanti medhagā.


pli: Jīvate vāpi sappañño,


pli: api vittaparikkhayo;


pli: Paññāya ca alābhena,


pli: vittavāpi na jīvati.


pli: Sabbaṁ suṇāti sotena,


pli: sabbaṁ passati cakkhunā;


pli: Na ca diṭṭhaṁ sutaṁ dhīro,


pli: sabbaṁ ujjhitumarahati.


pli: Cakkhumāssa yathā andho,


pli: sotavā badhiro yathā;


pli: Paññavāssa yathā mūgo,


pli: balavā dubbaloriva;


pli: Atha atthe samuppanne,


pli: sayetha matasāyikan”ti.


pli: … Mahākaccāyano thero ….


title_pli: Theragāthā 8.2 Aṭṭhakanipāta

pli: Theragāthā 8.2


pli: Aṭṭhakanipāta


pli: Paṭhamavagga


pli: Sirimittattheragāthā


pli: “Akkodhanonupanāhī,


pli: amāyo rittapesuṇo;


pli: Sa ve tādisako bhikkhu,


pli: evaṁ pecca na socati.


pli: Akkodhanonupanāhī,


pli: Guttadvāro sadā bhikkhu,


pli: Kalyāṇasīlo so bhikkhu,


pli: Kalyāṇamitto so bhikkhu,


pli: Kalyāṇapañño so bhikkhu,


pli: Yassa saddhā tathāgate,


pli: acalā suppatiṭṭhitā;


pli: Sīlañca yassa kalyāṇaṁ,


pli: ariyakantaṁ pasaṁsitaṁ.


pli: Saṅghe pasādo yassatthi,


pli: ujubhūtañca dassanaṁ;


pli: ‘Adaliddo’ti taṁ āhu,


pli: amoghaṁ tassa jīvitaṁ.


pli: Tasmā saddhañca sīlañca,


pli: pasādaṁ dhammadassanaṁ;


pli: Anuyuñjetha medhāvī,


pli: saraṁ buddhāna sāsanan”ti.


pli: … Sirimitto thero ….


title_pli: Theragāthā 8.3 Aṭṭhakanipāta

pli: Theragāthā 8.3


pli: Aṭṭhakanipāta


pli: Paṭhamavagga


pli: Mahāpanthakattheragāthā


pli: “Yadā paṭhamamaddakkhiṁ,


pli: satthāramakutobhayaṁ;


pli: Tato me ahu saṁvego,


pli: passitvā purisuttamaṁ.


pli: Siriṁ hatthehi pādehi,


pli: yo paṇāmeyya āgataṁ;


pli: Etādisaṁ so satthāraṁ,


pli: ārādhetvā virādhaye.


pli: Tadāhaṁ puttadārañca,


pli: dhanadhaññañca chaḍḍayiṁ;


pli: Kesamassūni chedetvā,


pli: pabbajiṁ anagāriyaṁ.


pli: Sikkhāsājīvasampanno,


pli: indriyesu susaṁvuto;


pli: Namassamāno sambuddhaṁ,


pli: vihāsiṁ aparājito.


pli: Tato me paṇidhī āsi,


pli: cetaso abhipatthito;


pli: Na nisīde muhuttampi,


pli: taṇhāsalle anūhate.


pli: Tassa mevaṁ viharato,


pli: passa vīriyaparakkamaṁ;


pli: Tisso vijjā anuppattā,


pli: kataṁ buddhassa sāsanaṁ.


pli: Pubbenivāsaṁ jānāmi,


pli: dibbacakkhu visodhitaṁ;


pli: Arahā dakkhiṇeyyomhi,


pli: vippamutto nirūpadhi.


pli: Tato ratyā vivasāne,


pli: sūriyuggamanaṁ pati;


pli: Sabbaṁ taṇhaṁ visosetvā,


pli: pallaṅkena upāvisin”ti.


pli: … Mahāpanthako thero …


pli: Aṭṭhakanipāto niṭṭhito.


pli: Tatruddānaṁ


pli: Mahākaccāyano thero,


pli: sirimitto mahāpanthako;


pli: Ete aṭṭhanipātamhi,


pli: gāthāyo catuvīsatīti.


title_pli: Theragāthā 9.1 Navakanipāta

pli: Theragāthā 9.1


pli: Navakanipāta


pli: Paṭhamavagga


pli: Bhūtattheragāthā


pli: “Yadā dukkhaṁ jarāmaraṇanti paṇḍito,


pli: Aviddasū yattha sitā puthujjanā;


pli: Dukkhaṁ pariññāya satova jhāyati,


pli: Tato ratiṁ paramataraṁ na vindati.


pli: Yadā dukkhassāvahaniṁ visattikaṁ,


pli: Papañcasaṅghātadukhādhivāhiniṁ;


pli: Taṇhaṁ pahantvāna satova jhāyati,


pli: Yadā sivaṁ dvecaturaṅgagāminaṁ,


pli: Magguttamaṁ sabbakilesasodhanaṁ;


pli: Paññāya passitva satova jhāyati,


pli: Yadā asokaṁ virajaṁ asaṅkhataṁ,


pli: Santaṁ padaṁ sabbakilesasodhanaṁ;


pli: Bhāveti saṁyojanabandhanacchidaṁ,


pli: Yadā nabhe gajjati meghadundubhi,


pli: Dhārākulā vihagapathe samantato;


pli: Bhikkhū ca pabbhāragatova jhāyati,


pli: Yadā nadīnaṁ kusumākulānaṁ,


pli: Vicitta-vāneyya-vaṭaṁsakānaṁ;


pli: Tīre nisinno sumanova jhāyati,


pli: Yadā nisīthe rahitamhi kānane,


pli: Deve gaḷantamhi nadanti dāṭhino;


pli: Tato ratiṁ paramataraṁ na vindati.


pli: Yadā vitakke uparundhiyattano,


pli: Nagantare nagavivaraṁ samassito;


pli: Vītaddaro vītakhilova jhāyati,


pli: Yadā sukhī malakhilasokanāsano,


pli: Niraggaḷo nibbanatho visallo;


pli: Sabbāsave byantikatova jhāyati,


pli: Tato ratiṁ paramataraṁ na vindatī”ti.


pli: … Bhūto thero …


pli: Navakanipāto niṭṭhito.


pli: Tatruddānaṁ


pli: Bhūto tathaddaso thero,


pli: eko khaggavisāṇavā;


pli: Navakamhi nipātamhi,


pli: gāthāyopi imā navāti.


title_pli: Therīapadāna Sumedhāvagga

pli: Therīapadāna


pli: Sumedhāvagga


pli: Sumedhātherīapadāna


pli: Namo tassa Bhagavato Arahato Sammāsambuddhassa.


pli: Atha therikāpadānāni suṇātha—


pli: “Bhagavati koṇāgamane,


pli: Saṅghārāmamhi navanivesanamhi;


pli: Sakhiyo tisso janiyo,


pli: Vihāradānaṁ adāsimha.


pli: Dasakkhattuṁ satakkhattuṁ,


pli: Devesu upapajjimha,


pli: Ko vādo mānuse bhave.


pli: Deve mahiddhikā ahumha,


pli: mānusakamhi ko vādo;


pli: Sattaratanamahesī,


pli: itthiratanaṁ ahaṁ bhaviṁ.


pli: Idha sañcitakusalā,


pli: susamiddhakulappajā;


pli: Dhanañjānī ca khemā ca,


pli: ahampi ca tayo janā.


pli: Ārāmaṁ sukataṁ katvā,


pli: sabbāvayavamaṇḍitaṁ;


pli: Buddhappamukhasaṅghassa,


pli: niyyādetvā samoditā.


pli: Yattha yatthūpapajjāmi,


pli: tassa kammassa vāhasā;


pli: Devesu aggataṁ pattā,


pli: manussesu tatheva ca.


pli: Imasmiṁyeva kappamhi,


pli: brahmabandhu mahāyaso;


pli: Kassapo nāma gottena,


pli: uppajji vadataṁ varo.


pli: Upaṭṭhāko mahesissa,


pli: tadā āsi narissaro;


pli: Kāsirājā kikī nāma,


pli: bārāṇasipuruttame.


pli: Tassāsuṁ satta dhītaro,


pli: rājakaññā sukhedhitā;


pli: Buddhopaṭṭhānaniratā,


pli: brahmacariyaṁ cariṁsu tā.


pli: Tāsaṁ sahāyikā hutvā,


pli: sīlesu susamāhitā;


pli: Datvā dānāni sakkaccaṁ,


pli: agāreva vataṁ cariṁ.


pli: Tena kammena sukatena,


pli: cetanāpaṇidhīhi ca;


pli: Jahitvā mānusaṁ dehaṁ,


pli: tāvatiṁsūpagā ahaṁ.


pli: Tato cutā yāmamagaṁ,


pli: tatohaṁ tusitaṁ gatā;


pli: Tato ca nimmānaratiṁ,


pli: vasavattipuraṁ tato.


pli: Yattha yatthūpapajjāmi,


pli: puññakammasamohitā;


pli: Tattha tattheva rājūnaṁ,


pli: mahesittamakārayiṁ.


pli: Tato cutā manussatte,


pli: rājūnaṁ cakkavattinaṁ;


pli: Maṇḍalīnañca rājūnaṁ,


pli: Sampattimanubhotvāna,


pli: devesu mānusesu ca;


pli: Sabbattha sukhitā hutvā,


pli: nekajātīsu saṁsariṁ.


pli: So hetu ca so pabhavo,


pli: Tammūlaṁ sāsane khamaṁ;


pli: Paṭhamaṁ taṁ samodhānaṁ,


pli: Taṁ dhammaratāya nibbānaṁ.


pli: Kilesā jhāpitā mayhaṁ,


pli: bhavā sabbe samūhatā;


pli: Nāgīva bandhanaṁ chetvā,


pli: viharāmi anāsavā.


pli: Svāgataṁ vata me āsi,


pli: buddhaseṭṭhassa santike;


pli: Tisso vijjā anuppattā,


pli: kataṁ buddhassa sāsanaṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ sumedhā bhikkhunī imā gāthāyo abhāsitthāti.


pli: Sumedhātheriyāpadānaṁ paṭhamaṁ.


pli: Therīapadāna


pli: Sumedhāvagga


pli: Udakadāyikātherīapadāna


pli: “Nagare bandhumatiyā,


pli: ahosiṁ udahārikā;


pli: Udahārena jīvāmi,


pli: tena posemi dārake.


pli: Deyyadhammo ca me natthi,


pli: puññakkhette anuttare;


pli: Koṭṭhakaṁ upasaṅkamma,


pli: udakaṁ paṭṭhapesahaṁ.


pli: Tena kammena sukatena,


pli: tāvatiṁsamagacchahaṁ;


pli: Tattha me sukataṁ byamhaṁ,


pli: udahārena nimmitaṁ.


pli: Accharānaṁ sahassassa,


pli: ahañhi pavarā tadā;


pli: Dasaṭṭhānehi tā sabbā,


pli: abhibhomi sadā ahaṁ.


pli: Paññāsaṁ devarājūnaṁ,


pli: mahesittamakārayiṁ;


pli: Vīsaticakkavattīnaṁ,


pli: mahesittamakārayiṁ.


pli: Duve bhave saṁsarāmi,


pli: devatte atha mānuse;


pli: Duggatiṁ nābhijānāmi,


pli: dakadānassidaṁ phalaṁ.


pli: Pabbatagge dumagge vā,


pli: antalikkhe ca bhūmiyaṁ;


pli: Yadā udakamicchāmi,


pli: khippaṁ paṭilabhāmahaṁ.


pli: Avuṭṭhikā disā natthi,


pli: santattā kuthitāpi ca;


pli: Mama saṅkappamaññāya,


pli: mahāmegho pavassati.


pli: Kadāci nīyamānāya,


pli: ñātisaṅghena me tadā;


pli: Yadā icchāmahaṁ vassaṁ,


pli: mahāmegho ajāyatha.


pli: Uṇhaṁ vā pariḷāho vā,


pli: sarīre me na vijjati;


pli: Kāye ca me rajo natthi,


pli: Visuddhamanasā ajja,


pli: apetamanapāpikā;


pli: Sabbāsavaparikkhīṇā,


pli: natthi dāni punabbhavo.


pli: Ekanavutito kappe,


pli: yaṁ dakaṁ adadiṁ tadā;


pli: Duggatiṁ nābhijānāmi,


pli: dakadānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavā.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ udakadāyikā bhikkhunī imā gāthāyo abhāsitthāti.


pli: Udakadāyikātheriyāpadānaṁ dasamaṁ.


pli: Sumedhāvaggo paṭhamo.


pli: Tassuddānaṁ


pli: Sumedhā mekhalādāyī,


pli: maṇḍapaṁ saṅkamaṁ dadā;


pli: Naḷamālī piṇḍadadā,


pli: kaṭacchu uppalappadā.


pli: Dīpadā dakadā ceva,


pli: gāthāyo gaṇitā iha;


pli: Ekagāthāsatañceva,


pli: tiṁsati ca taduttari.


title_pli: Therīapadāna Ekūposathikavagga

pli: Therīapadāna


pli: Ekūposathikavagga


pli: 1 Ekūposathikātherīapadāna


pli: “Nagare bandhumatiyā,


pli: bandhumā nāma khattiyo;


pli: Divase puṇṇamāya so,


pli: upavasi uposathaṁ.


pli: Ahaṁ tena samayena,


pli: kumbhadāsī ahaṁ tahiṁ;


pli: Disvā sarājakaṁ senaṁ,


pli: evāhaṁ cintayiṁ tadā.


pli: ‘Rājāpi rajjaṁ chaḍḍetvā,


pli: upavasi uposathaṁ;


pli: Saphalaṁ nūna taṁ kammaṁ,


pli: janakāyo pamodito’.


pli: Yoniso paccavekkhitvā,


pli: duggaccañca daliddataṁ;


pli: Mānasaṁ sampahaṁsitvā,


pli: upavasiṁ uposathaṁ.


pli: Ahaṁ uposathaṁ katvā,


pli: sammāsambuddhasāsane;


pli: Tena kammena sukatena,


pli: tāvatiṁsamagacchahaṁ.


pli: Tattha me sukataṁ byamhaṁ,


pli: ubbhayojanamuggataṁ;


pli: Kūṭāgāravarūpetaṁ,


pli: mahāsanasubhūsitaṁ.


pli: Accharā satasahassā,


pli: upatiṭṭhanti maṁ sadā;


pli: Aññe deve atikkamma,


pli: atirocāmi sabbadā.


pli: Catusaṭṭhi devarājūnaṁ,


pli: mahesittamakārayiṁ;


pli: Tesaṭṭhi cakkavattīnaṁ,


pli: mahesittamakārayiṁ.


pli: Suvaṇṇavaṇṇā hutvāna,


pli: bhavesu saṁsarāmahaṁ;


pli: Sabbattha pavarā homi,


pli: uposathassidaṁ phalaṁ.


pli: Hatthiyānaṁ assayānaṁ,


pli: rathayānañca sīvikaṁ;


pli: Labhāmi sabbamevetaṁ,


pli: Soṇṇamayaṁ rūpimayaṁ,


pli: athopi phalikāmayaṁ;


pli: Lohitaṅgamayañceva,


pli: sabbaṁ paṭilabhāmahaṁ.


pli: Koseyyakambaliyāni,


pli: khomakappāsikāni ca;


pli: Mahagghāni ca vatthāni,


pli: Annaṁ pānaṁ khādanīyaṁ,


pli: vatthasenāsanāni ca;


pli: Sabbametaṁ paṭilabhe,


pli: Varagandhañca mālañca,


pli: cuṇṇakañca vilepanaṁ;


pli: Kūṭāgārañca pāsādaṁ,


pli: maṇḍapaṁ hammiyaṁ guhaṁ;


pli: uposathassidaṁ phalaṁ.


pli: Jātiyā sattavassāhaṁ,


pli: pabbajiṁ anagāriyaṁ;


pli: Aḍḍhamāse asampatte,


pli: arahattamapāpuṇiṁ.


pli: Kilesā jhāpitā mayhaṁ,


pli: bhavā sabbe samūhatā;


pli: Sabbāsavā parikkhīṇā,


pli: natthi dāni punabbhavo.


pli: Ekanavutito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: viharāmi anāsavā.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ ekūposathikā bhikkhunī imā gāthāyo abhāsitthāti.


pli: Ekūposathikātheriyāpadānaṁ paṭhamaṁ.


pli: Therīapadāna


pli: Ekūposathikavagga


pli: 2 Saḷalapupphikātherīapadāna


pli: “Candabhāgānadītīre,


pli: ahosiṁ kinnarī tadā;


pli: Addasāhaṁ devadevaṁ,


pli: caṅkamantaṁ narāsabhaṁ.


pli: Ocinitvāna saḷalaṁ,


pli: buddhaseṭṭhassadāsahaṁ;


pli: Upasiṅghi mahāvīro,


pli: saḷalaṁ devagandhikaṁ.


pli: Paṭiggahetvā sambuddho,


pli: vipassī lokanāyako;


pli: pekkhamānāya me tadā.


pli: Añjaliṁ paggahetvāna,


pli: vanditvā dvipaduttamaṁ;


pli: Sakaṁ cittaṁ pasādetvā,


pli: tato pabbatamāruhiṁ.


pli: Ekanavutito kappe,


pli: yaṁ pupphamadadiṁ tadā;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Kilesā jhāpitā mayhaṁ,


pli: viharāmi anāsavā.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ saḷalapupphikā bhikkhunī imā gāthāyo abhāsitthāti.


pli: Saḷalapupphikātheriyāpadānaṁ dutiyaṁ.


pli: Therīapadāna


pli: Ekūposathikavagga


pli: Modakadāyikātherīapadāna


pli: “Nagare bandhumatiyā,


pli: kumbhadāsī ahosahaṁ;


pli: Mama bhāgaṁ gahetvāna,


pli: gacchaṁ udakahārikā.


pli: Panthamhi samaṇaṁ disvā,


pli: santacittaṁ samāhitaṁ;


pli: Pasannacittā sumanā,


pli: modake tīṇidāsahaṁ.


pli: Tena kammena sukatena,


pli: cetanāpaṇidhīhi ca;


pli: Ekanavutikappāni,


pli: vinipātaṁ nagacchahaṁ.


pli: Sampatti taṁ karitvāna,


pli: sabbaṁ anubhaviṁ ahaṁ;


pli: Modake tīṇi datvāna,


pli: pattāhaṁ acalaṁ padaṁ.


pli: Kilesā jhāpitā mayhaṁ,


pli: viharāmi anāsavā.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ modakadāyikā bhikkhunī imā gāthāyo abhāsitthāti.


pli: Modakadāyikātheriyāpadānaṁ tatiyaṁ.


pli: Therīapadāna


pli: Ekūposathikavagga


pli: Ekāsanadāyikātherīapadāna


pli: “Nagare haṁsavatiyā,


pli: ahosiṁ bālikā tadā;


pli: Mātā ca me pitā ceva,


pli: kammantaṁ agamaṁsu te.


pli: Majjhanhikamhi sūriye,


pli: addasaṁ samaṇaṁ ahaṁ;


pli: Vīthiyā anugacchantaṁ,


pli: āsanaṁ paññapesahaṁ.


pli: Gonakāvikatikāhi,


pli: paññapetvā mamāsanaṁ;


pli: Pasannacittā sumanā,


pli: idaṁ vacanamabraviṁ.


pli: ‘Santattā kuthitā bhūmi,


pli: sūro majjhanhike ṭhito;


pli: Mālutā ca na vāyanti,


pli: kālo cevettha mehiti.


pli: Paññattamāsanamidaṁ,


pli: tavatthāya mahāmuni;


pli: Anukampaṁ upādāya,


pli: nisīda mama āsane’.


pli: Nisīdi tattha samaṇo,


pli: sudanto suddhamānaso;


pli: Tassa pattaṁ gahetvāna,


pli: yathārandhaṁ adāsahaṁ.


pli: Tena kammena sukatena,


pli: cetanāpaṇidhīhi ca;


pli: Jahitvā mānusaṁ dehaṁ,


pli: tāvatiṁsamagacchahaṁ.


pli: Tattha me sukataṁ byamhaṁ,


pli: āsanena sunimmitaṁ;


pli: Saṭṭhiyojanamubbedhaṁ,


pli: tiṁsayojanavitthataṁ.


pli: Soṇṇamayā maṇimayā,


pli: athopi phalikāmayā;


pli: Lohitaṅgamayā ceva,


pli: pallaṅkā vividhā mama.


pli: Tūlikāvikatikāhi,


pli: kaṭṭissacittakāhi ca;


pli: Uddaekantalomī ca,


pli: pallaṅkā me susaṇṭhitā.


pli: Yadā icchāmi gamanaṁ,


pli: hāsakhiḍḍasamappitā;


pli: Saha pallaṅkaseṭṭhena,


pli: gacchāmi mama patthitaṁ.


pli: Asīti devarājūnaṁ,


pli: mahesittamakārayiṁ;


pli: Sattati cakkavattīnaṁ,


pli: mahesittamakārayiṁ.


pli: Bhavābhave saṁsarantī,


pli: mahābhogaṁ labhāmahaṁ;


pli: Bhoge me ūnatā natthi,


pli: ekāsanassidaṁ phalaṁ.


pli: Duve bhave saṁsarāmi,


pli: devatte atha mānuse;


pli: Aññe bhave na jānāmi,


pli: Duve kule pajāyāmi,


pli: khattiye cāpi brāhmaṇe;


pli: Uccākulīnā sabbattha,


pli: Domanassaṁ na jānāmi,


pli: cittasantāpanaṁ mama;


pli: Vevaṇṇiyaṁ na jānāmi,


pli: Dhātiyo maṁ upaṭṭhanti,


pli: khujjā celāpikā bahū;


pli: Aṅkena aṅkaṁ gacchāmi,


pli: Aññā nhāpenti bhojenti,


pli: aññā ramenti maṁ sadā;


pli: Aññā gandhaṁ vilimpanti,


pli: Maṇḍape rukkhamūle vā,


pli: suññāgāre vasantiyā;


pli: Mama saṅkappamaññāya,


pli: pallaṅko upatiṭṭhati.


pli: Ayaṁ pacchimako mayhaṁ,


pli: carimo vattate bhavo;


pli: Ajjāpi rajjaṁ chaḍḍetvā,


pli: pabbajiṁ anagāriyaṁ.


pli: Satasahassito kappe,


pli: yaṁ dānamadadiṁ tadā;


pli: Duggatiṁ nābhijānāmi,


pli: ekāsanassidaṁ phalaṁ.


pli: Kilesā jhāpitā mayhaṁ,


pli: viharāmi anāsavā.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ ekāsanadāyikā bhikkhunī imā gāthāyo abhāsitthāti.


pli: Ekāsanadāyikātheriyāpadānaṁ catutthaṁ.


pli: Therīapadāna


pli: Ekūposathikavagga


pli: Pañcadīpadāyikātherīapadāna


pli: “Nagare haṁsavatiyā,


pli: cārikī āsahaṁ tadā;


pli: Ārāmena ca ārāmaṁ,


pli: carāmi kusalatthikā.


pli: Kāḷapakkhamhi divase,


pli: addasaṁ bodhimuttamaṁ;


pli: Tattha cittaṁ pasādetvā,


pli: bodhimūle nisīdahaṁ.


pli: Garucittaṁ upaṭṭhetvā,


pli: sire katvāna añjaliṁ;


pli: Somanassaṁ pavedetvā,


pli: evaṁ cintesi tāvade.


pli: ‘Yadi buddho amitaguṇo,


pli: asamappaṭipuggalo;


pli: Dassetu pāṭihīraṁ me,


pli: bodhi obhāsatu ayaṁ’.


pli: Saha āvajjite mayhaṁ,


pli: bodhi pajjali tāvade;


pli: Sabbasoṇṇamayā āsi,


pli: disā sabbā virocati.


pli: Sattarattindivaṁ tattha,


pli: bodhimūle nisīdahaṁ;


pli: Sattame divase patte,


pli: dīpapūjaṁ akāsahaṁ.


pli: Āsanaṁ parivāretvā,


pli: pañca dīpāni pajjaluṁ;


pli: Yāva udeti sūriyo,


pli: dīpā me pajjaluṁ tadā.


pli: Tena kammena sukatena,


pli: cetanāpaṇidhīhi ca;


pli: Jahitvā mānusaṁ dehaṁ,


pli: tāvatiṁsamagacchahaṁ.


pli: Tattha me sukataṁ byamhaṁ,


pli: pañcadīpāti vuccati;


pli: Saṭṭhiyojanamubbedhaṁ,


pli: tiṁsayojanavitthataṁ.


pli: Asaṅkhiyāni dīpāni,


pli: parivāre jaliṁsu me;


pli: Yāvatā devabhavanaṁ,


pli: dīpālokena jotati.


pli: Parammukhā nisīditvā,


pli: yadi icchāmi passituṁ;


pli: Uddhaṁ adho ca tiriyaṁ,


pli: sabbaṁ passāmi cakkhunā.


pli: Yāvatā abhikaṅkhāmi,


pli: daṭṭhuṁ sugataduggate;


pli: Tattha āvaraṇaṁ natthi,


pli: rukkhesu pabbatesu vā.


pli: Asīti devarājūnaṁ,


pli: mahesittamakārayiṁ;


pli: Satānaṁ cakkavattīnaṁ,


pli: mahesittamakārayiṁ.


pli: Yaṁ yaṁ yonupapajjāmi,


pli: devattaṁ atha mānusaṁ;


pli: Dīpasatasahassāni,


pli: parivāre jalanti me.


pli: Devalokā cavitvāna,


pli: uppajjiṁ mātukucchiyaṁ;


pli: Mātukucchigatā santī,


pli: akkhi me na nimīlati.


pli: puññakammasamaṅgitā;


pli: Jalanti sūtikāgehe,


pli: pañcadīpānidaṁ phalaṁ.


pli: Pacchime bhave sampatte,


pli: mānasaṁ vinivattayiṁ;


pli: Ajarāmataṁ sītibhāvaṁ,


pli: nibbānaṁ phassayiṁ ahaṁ.


pli: Jātiyā sattavassāhaṁ,


pli: arahattamapāpuṇiṁ;


pli: Upasampādayī buddho,


pli: guṇamaññāya gotamo.


pli: Maṇḍape rukkhamūle vā,


pli: suññāgāre vasantiyā;


pli: Sadā pajjalate dīpaṁ,


pli: Dibbacakkhuvisuddhaṁ me,


pli: samādhikusalā ahaṁ;


pli: Abhiññāpāramippattā,


pli: Sabbavositavosānā,


pli: katakiccā anāsavā;


pli: Pañcadīpā mahāvīra,


pli: pāde vandāmi cakkhuma.


pli: Satasahassito kappe,


pli: yaṁ dīpamadadiṁ tadā;


pli: Duggatiṁ nābhijānāmi,


pli: pañcadīpānidaṁ phalaṁ.


pli: Kilesā jhāpitā mayhaṁ,


pli: viharāmi anāsavā.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ pañcadīpadāyikā bhikkhunī imā gāthāyo abhāsitthāti.


pli: Pañcadīpadāyikātheriyāpadānaṁ pañcamaṁ.